Individu Dominan Tangan Kiri Dikatakan Lebih Bijak, Ini Fakta Atau Mitos?

Kidal adalah penggunaan tangan kiri yang lebih dominan berbanding tangan kanan untuk melakukan aktiviti harian terutamanya menulis. Ia juga dipercayai membabitkan hanya 10 peratus dalam populasi dunia. Bagaimana pun, 13 Ogos setiap tahun adalah hari sambutan orang kidal sedunia dan ia diberi nama
Left Handers Day
.

Mitos dan Fakta Mengenai Orang Kidal

Penggunaan tangan kanan adalah sesuatu yang biasanya berbanding tangan kiri. Jadi jom kita bongkar rahsia tentang mereka yang tergolong sebagai individu kidal ini.

Mitos: Indivdu kidal lebih bijak

Idea bahawa mereka yang kidal lebih pintar berbanding seseorang yang dominan menggunakan tangan kanan adalah mitos.

Pada 2015, penyelidik Belanda menggabungkan hasil daripada lebih daripada 30 kajian terdahulu yang melibatkan lebih dari setengah juta orang dan tidak menemui hubungan antara kidal dan kemampuan lisan, dan kelebihan kecil untuk pengendali kanan dari segi kemampuan spatial.

Menurut Science Fokus, satu lagi kajian baru-baru ini berdasarkan data daripada puluhan ribu orang sebenarnya mendapati bahawa tangan kiri adalah lebih biasa dalam kalangan orang dengan
IQ yang sangat rendah
 berbanding kalangan orang yang mempunyai IQ biasa.

Mitos: Individu kidal lebih kreatif

Terdapat beberapa persamaan tentang mereka yang tergolong sebagai
individu kreatif
. Pun begitu, individu kidal bukan salah satu daripadanya. Hubungan antara tangan kiri dan kreativiti adalah mitos lama yang mungkin hanya sekadar mitos.

Satu kajian pada 1995 mendapati lelaki kidal cenderung berfikir lebih kreatif apabila menyelesaikan masalah. Walau bagaimanapun, tiada perbezaan dalam pemikiran antara wanita menggunakan tangan kanan dan kiri.

Mitos: Orang kidal cenderung menjadi pemimpin

Enam dari 12 presiden Amerika Syarikat yang terakhir adalah individu kidal, tetapi itu hanya dianggap sebagai trivia presiden, bukan kelayakan untuk pekerjaan itu.

Tiada bukti ilmiah yang kukuh bahawa tangan mempunyai kaitan dengan
kemahiran kepimpinan mereka.

Menurut Ketua Psikologi di Mount Sinai-Beth Israel, Dr Elizabeth Ochoa berkata, sesetengah asas bagi pemerhatian antara kepimpinan dan kidal datang daripada pemerhatian angka sejarah.

Ekstrapolasi (proses menggunakan logik atau fakta bagi menganggarkan kemungkinan berlakunya sesuatu pada masa depan) adalah sesuatu yang biasa antara individu-individu yang dipilih dan berjaya, salah satunya tangan kidal mereka.

Fakta: Individu dominan tangan kiri lebih ramai mempunyai masalah tidur

Tidak setiap rehat malam adalah suatu yang aman. Ini adalah
cara tidur
 yang pelik yang  mempengaruhi tubuh anda.
Kajian kecil dalam jurnal Chest memantau pergerakan anggota berirama dari tangan kanan dan tangan kiri semasa
mereka tidur
.

Penyelidik mendapati bahawa 94% tidur orang kidal mempunyai pergerakan anggota badan yang boleh menjadi petunjuk gangguan pergerakan anggota berkala berbanding hanya 69% pergerakan orang tangan kanan.

Fakta: Orang kidal cenderung mengalami gangguan kesihatan mental yang serius

Menurut kajian dari Universiti Yale, antara individu yang mengalami penyakit mental adalah mereka yang mengalami
gangguan psikotik seperti skizofrenia
 lebih cenderung berlaku pada orang kidal berbanding mereka yang mengalami gangguan mood seperti depresi atau
gangguan bipolar.

Ini adalah tanda-tanda gangguan bipolar yang paling mungkin anda abaikan.

Penyelidik mengkaji sekumpulan kecil individu pesakit luar dari klinik psikiatri dan mendapati 40% daripada mereka yang mengalami skizofrenia atau gangguan
schizoaffective
 adalah kidal.

Penyelidik sangat berminat untuk meneroka hubungan antara ciri-ciri psikosis (seperti halusinasi atau khayalan) dan kidal, mereka percaya jawapannya mungkin terletak pada bahagian kiri otak yang cenderung menggunakannya lebih banyak.

Penulis Jadon Webb berkata, penemuan biomarker seperti ini sememangnya membolehkan kita mengenal pasti dan membezakan gangguan mental lebih awal, dan mungkin satu hari ada rawatan khusus dalam cara yang lebih berkesan.

Kelebihan tersendiri

Sama ada tangan kiri mahupun kanan, masing-masing mempunyai kelebihan yang tersendiri, bukan? Apa yang penting anda untuk sentiasa belajar memperbaiki diri.


Mengapa Fesyen Penting Buat Remaja?

Anak remaja akan kerap menukar fesyen mereka dari semasa ke semasa mengikut trend terkini. Ia mungkin tidak akan mendatangkan masalah yang besar sehinggalah mereka mula meminta duit daripada anda sebagai ibu bapa untuk menjana keperluan hobi mereka. Ini kemudiannya akan
menyebabkan konflik antara anda dan anak remaja
anda kerana mereka akan boros ketika membeli pakaian baharu dan mengabaikan pakaian lama. Ikuti artikel ini untuk mengetahui punca fesyen penting buat remaja.

Ikut gaya fesyen terkini penting buat remaja, apa puncanya?

#1. Identiti

Apabila kanak-kanak mula menginjak usia remaja, mereka cenderung untuk
mencipta imej yang tersendiri
. Ia adalah normal dan merupakan satu cara untuk mereka menonjolkan diri pada masyarakat. Jika anak remaja anda mula minat untuk berfesyen, usah anda terlalu risau mengenainya kerana sememangnya fesyen penting buat remaja.

#2. Kebebasan ikut gaya fesyen terkini

Fesyen adalah salah satu cara untuk remaja menyalurkan keinginan mereka terhadap kebebasan. Mereka mungkin tidak mampu untuk menentukan perkara lain seperti kerja sekolah atau peraturan di rumah, oleh itu fesyen merupakan satu-satunya perkara yang mereka boleh tentukan sendiri. Anda sebagai ibu bapa tidak perlu untuk memberitahu mereka pakaian apa untuk dipakai. Sebaiknya, tolong anak remaja untuk mencari fesyen yang sesuai buat mereka.

#3. Pemberontakan

Kadangkala, pemberontakan akan ditunjukkan melalui fesyen. Remaja akan menggunakan fesyen yang mengejutkan sebagai satu cara untuk menunjukkan mogok kepada ibu bapa, rakan-rakan atau masyarakat.

#4. Masyarakat

Masyarakat adalah salah satu punca utama yang mempengaruhi pemilihan fesyen anak remaja. Jika anda perhatikan, anda dapat melihat mereka akan memilih fesyen yang sedang menjadi trend masyarakat sekeliling. Remaja gemar memakai pakaian yang mampu
membantu mereka menyesuaikan diri dengan rakan-rakan
. Selain itu, fesyen rakan-rakan mereka juga akan menentukan fesyen mereka. Oleh itu, berhati-hati dan sedia untuk bertindak jika rakan-rakan anak remaja anda mengenakan fesyen yang tidak senonoh atau terlalu kebaratan.

#5. Fesyen remaja mengikut selebriti

Selebriti dianggap sebagai
trendsetter
kepada fesyen. Pengaruh mereka sangat besar sehingga
anak remaja akan cuba sehabis mungkin untuk meniru idola mereka
. Artis atau model terkemuka akan menjadi contoh fesyen kepada anak remaja. Oleh itu, ibu bapa perlu sentiasa memberi perhatian terhadap selebriti yang disukai oleh anak agar fesyen yang bakal dikenakan mereka tidak terlalu melampau atau kebaratan.

#6. Pengaruh rakan sebaya

Jika seseorang remaja itu tidak mempunyai naluri fesyen yang tinggi,
rakan-rakannya sudah pasti akan membulinya
. Disebabkan itu, kebanyakan remaja akan berfesyen mengikut trend semata-mata untuk
mengurangkan risiko mereka dibuli
 oleh rakan-rakannya. Jadi, anda sebagai ibu bapa perlu pastikan anak remaja anda berkawan dengan rakan-rakan yang baik dan tidak terlalu mementingkan fesyen.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Media Sosial: Kesan Terhad Terhadap Kepuasan Hidup Remaja

Telefon Pintar Penyumbang Peningkatan Isu Kesihatan Mental Remaja

Kemurungan Semasa Zaman Remaja Boleh Jejaskan Memori Individu Ketika Zaman Tua


Vaginosis Bakteria

Apa itu vaginosis bakteria?

Jika terlalu banyak jenis bakteria berkembang di dalam faraj anda, keseimbangan bakteria mungkin terganggu, mengakibatkan jangkitan. Keadaan ini dipanggil vaginosis bakteria.

Apa yang menyebabkan vaginosis bakteria?

Penyebab sebenar vaginosis bakteria tidak dapat dijelaskan. Walau bagaimanapun, saintis percaya anda mungkin mempunyai risiko yang lebih tinggi daripada vaginosis bakteria jika anda mempunyai lebih daripada satu pasangan seks atau jika anda mempunyai pasangan seks baru. Ini bermakna jika anda kekal kepada satu pasangan seks dan anda tidak
douche
 atau merokok, anda boleh mengurangkan risikonya. Walaupun vaginosis bakteria adalah lebih biasa pada wanita yang aktif secara seksual, mereka yang menjauhi seks juga boleh mendapatkannya.

Bagaimana untuk mengetahui sama ada mempunyai vaginosis bakteria?

Vaginosis bakteria selalunya tidak menunjukkan simptom. Tanda yang paling biasa adalah keabnormalan dalam keputihan (vagina discharge) anda. Anda mungkin melihat warna-warna pelik atau bau luar biasa yang mengerikan. Juga, mungkin terdapat rasa gatal-gatal atau bahkan kesakitan di atau berhampiran faraj.

Adakah vaginosis bakteria berbahaya?

Vaginosis bakteria selalunya tidak berbahaya. Ia boleh hilang sendiri selepas beberapa hari. Tetapi ia boleh menyebabkan masalah anda apabila digabungkan dengan keadaan perubatan yang lain.

Vaginosis bakteria semasa kehamilan boleh meningkatkan risiko keguguran, kelahiran pra-matang dan jangkitan rahim selepas bersalin.

Vaginosis bakteria boleh menyebabkan anda berisiko jangkitan pelvis semasa prosedur pelvik (C-seksyen, pengguguran atau histerektomi).

Vaginosis bakteria menyebabkan anda lebih cenderung untuk mendapat HIV jika anda bersentuhan dengan virus berkenaan.

Bagaimana mendiagnosis dan merawat vaginosis bakteria?

Doktor anda perlu memeriksa faraja untuk tanda-tanda jangkitan. Mereka mungkin perlu mengambil contoh pembuangan vagina untuk melakukan ujian makmal. Sekiranya anda didiagnosis dengan vaginosis bakteria, pasangan lelaki anda tidak memerlukan rawatan. Tetapi vaginosis bakteria boleh dipindahkan di antara pasangan wanita. Anda tidak akan mendapat vaginosis bakteria dari tempat duduk tandas, katil atau kolam renang.

Vaginosis bakteria boleh dirawat dengan antibiotik dalam bentuk pil, krim atau kapsul. Jika anda hamil, doktor mungkin akan menetapkan pil sahaja. Selepas beberapa hari mengambil antibiotik, anda mungkin melihat penyembuhannya. Walau bagaimanapun, adalah penting untuk mengikuti rawatan walaupun simptom telah hilang.

Pengambilan antibiotik boleh menyebabkan jangkitan yis faraj walaupun ini tidak biasa. Berbincang dengan doktor anda jika anda melihat tanda-tanda berikut semasa rawatan anda:

Gatal-gatal

Kemerahan

Keputihan dan berketul


Aktiviti Fizikal Bantu Halang Kenaikan Semula Berat Badan

Kita biasa memilih untuk mengamalkan diet tertentu dengan tujuan untuk menurunkan berat badan, tetapi menurut kajian terbaharu, senaman atau aktiviti fizikal lebih berkesan dalam menurunkan berat badan berbanding amalan diet. Kajian terbaharu daripada
University of Colorado Anschutz Health and Wellness Center (AHWC)
 mendedahkan bahawa aktiviti fizikal lebih berkesan untuk mengekalkan penurunan berat badan yang ketara berbanding diet. Kajian tersebut menunjukkan bahawa individu yang mengekalkan penurunan berat badan dengan berjaya bergantung kepada aktiviti fizikal untuk kekal dalam keseimbangan tenaga (selain sekatan kronik pengambilan makanan) untuk mengelakkan berat badan kembali meningkat. Individu yang mengekalkan penurunan berat badan yang berjaya adalah individu yang mengekalkan berat badan sebanyak 30 paun atau lebih dalam tempoh setahun.

Danielle Ostendorf, felo pasca kedoktoran di
University of Colorado Anschutz Health and Wellness Center
berkata, kajian tersebut menyentuh isu bagaimana kebanyakan individu bergelut untuk menurunkan berat badan dalam tempoh masa yang panjang. Oleh itu, kajian tersebut mendedahkan bukti bagaimana sekumpulan individu yang berjaya mengekalkan penurunan berat badan terlibat dengan aktiviti fizikal dengan banyak untuk mengelakkan penambahan semula berat badan, berbanding dengan cara mengurangkan pengambilan sumber tenaga melalui makanan. Ia adalah satu langkah dalam menerangkan hubungan di antara senaman dan pengurusan kehilangan berat badan.

Penemuan utama kajian tersebut termasuklah:

Jumlah kalori yang dibakar dan dimakan setiap hari oleh individu terbabit adalah tinggi dengan ketara (300 kcal / hari) berbanding individu dengan pengawalan berat badan normal tetapi tidaklah berbeza dengan begitu ketara berbanding individu yang berlebihan berat badan atau obesiti.

Bagi jumlah kalori yang dibakar, jumlah yang dibakar melalui aktiviti fizikal oleh individu yang mengekalkan penurunan berat badan adalah lebih tinggi (180 kcal / hari) berbanding dengan individu yang mempunyai berat badan normal dan individu yang berlebihan berat badan / obesiti. Walaupun mempunyai kos tenaga yang tinggi untuk memindahkan jisim badan yang lebih besar oleh individu yang mempunyai berat badan berlebihan / obesiti, individu yang mengekalkan penurunan berat badan telah membakar lebih banyak tenaga dalam aktiviti fizikal, menunjukkan bahawa mereka bergerak lebih banyak.

Ini disokong melalui fakta bahawa kumpulan individu yang mengekalkan penurunan berat badan juga menunjukkan tahap langkah yang lebih tinggi setiap hari (12,000 langkah sehari) berbanding peserta dengan berat badan normal (9,000 langkah sehari) dan peserta yang berlebihan berat badan / obesiti (6,500 langkah setiap hari).

Menurut salah seorang penyelidik, Victoria A. Catenacci, kajian tersebut mencadangkan bahawa kumpulan individu yang mengekalkan penurunan berat badan yang berjaya ini mengambil jumlah kalori yang sama setiap hari seperti mana individu yang mempunyai berat badan berlebihan dan obesiti, tetapi mengelakkan penambahan semula berat badan dengan cara melibatkan diri dengan aktiviti fizikal dalam jumlah yang tinggi.

Para penyelidik juga mengukur kadar metabolisme setiap individu untuk memahami berapa banyak jumlah penggunaan tenaga harian semasa berehat berbanding tenaga yang digunakan semasa melakukan aktiviti fizikal. Kajian terdahulu menggunakan pengukuran secara laporan sendiri atau pemantauan aktiviti untuk mengukur aktiviti fizikal, yang merupakan teknik yang tidak dapat memberikan ketepatan yang sama.

Penemuan ini konsisten dengan hasil daripada kajian longitud peserta-peserta
“The Biggest Loser”
, di mana penggunaan tenaga kerja secara fizikal sangat dikaitkan dengan penurunan berat badan dan peningkatan berat badan selepas tempoh enam tahun.


Kentang Baru Beli Sudah Bertunas? Ini Tip Simpan Kentang Tahan Lama, Lebih 2 Bulan!

Anda dan ahli keluarga suka makan kentang? Tahukah anda, kentang merupakan makanan yang sangat berkhasiat? Ia juga boleh tahan lebih dari 2 bulan sekiranya cara simpan kentang betul. Sebab itulah, semua orang perlu tahu cara menyimpan kentang agar tahan lama.

Jom, baca artikel kami di bawah untuk ketahui lebih lanjut!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Kentang, makanan sihat yang sering terlepas pandang

Fakta menarik mengenai kentang:

Kentang merupakan makanan pertama yang ditanam di angkasa!

Ubi keledek sebenarnya bukanlah sejenis kentang.

Kentang pertama kali ditanam secara komersial di Amerika Selatan.

Sebiji kentang mengandungi 80% air dan 20% pepejal.

Kentang boleh tahan lama asalkan anda tahu cara simpan kentang yang betul.

Sebenarnya, kentang merupakan
makanan yang sangat sihat
.

Apa yang membuatkannya tidak sihat ialah
penggunaan garam
 serta minyak yang berlebihan dan
toppings
seperti keju, daging dan sebagainya yang dapat meningkatkan jumlah kalorinya.

Selain kandungan kanji yang tinggi, kentang juga mengandungi pelbagai vitamin, mineral dan serat.

Kentang kaya dengan
vitamin C
. Pada zaman dahulu, kentang telah menyelamatkan banyak nyawa manusia daripada
penyakit skurvi
 disebabkan kandungan vitamin C yang tinggi.

Sebiji kentang
russet
 bersaiz sederhana berserta kulit mempunyai 129 kalori, 4.6 gram protein, tiada lemak, 37 gram karbohidrat dan 4 gram serat.

Ia juga mengandungi 14.4 miligram vitamin C. Seorang manusia perlu mengambil 75-90 miligram vitamin C setiap hari. Jadi, 1/5 keperluan vitamin C dapat dipenuhi hanya dengan sebiji kentang.

Selain itu, kentang juga
mengandungi potassium
, sejenis elektrolit yang membantu fungsi jantung, otot dan sistem saraf. Kulit kentang pula mengandungi serat yang baik untuk sistem pencernaan manusia.

Jenis kentang yang berbeza mempunyai nutrisi yang berbeza. Secara amnya, semakin gelap warna kentang tersebut, semakin tinggilah
kandungan antioksidannya.

Baca juga:

Tiada Idea Nak Bagi Anak Makan Apa? Ibu Ayah, Jom Cuba Resepi Mashed Potato!

Kentang, Kategori Buah Atau Sayuran? Ini 9 Manfaatnya Tak Ramai Orang Tahu!

Bertukar warna hijau, boleh makan ataupun tidak?

Jika kentang telah bertukar warna, buangkannya serta-merta.

Kentang yang terdedah kepada cahaya matahari akan berwarna hijau disebabkan pigmen klorofil.

Klorofil tidak berbahaya terhadap kesihatan, namun ia akan meningkatkan tahap sejenis toksin dalam kentang yang dikenali sebagai glikoalkaloid.

Kentang kaya dengan dua jenis glikoalkaloid – solanin dan cakonin (
chaconine
). Kedua-dua jenis kompaun ini dapat ditemui dalam pelbagai lagi makanan lain termasuklah
terung
 dan
tomato
.

Dalam jumlah yang kecil, glikoalkaloid dapat membawa manfaat terhadap kesihatan. Ia mempunyai keupayaan untuk menurunkan kolesterol badan dan mengawal kadar gula dalam darah.

Namun, jika diambil secara berlebihan, ia boleh menjadi toksik untuk badan. Sebab itulah, cara penyimpanan kentang penting dan tidak boleh dipandang enteng!

Kentang yang sudah bertunas mengandungi glikoalkaloid yang tinggi. Dalam dos yang rendah, pengambilan glikoalkaloid boleh menyebabkan simptom seperti
muntah-muntah
, cirit-birit dan sakit perut.

Jadi, elakkan makan kentang yang telah bertukar hijau ya! Di bawah, kami akan terangkan lebih lanjut mengenai cara simpan kentang agar ia kekal selamat untuk dimakan.

Cara simpan kentang agar tahan lama

Kali ini, kami akan terangkan
cara simpan kentang agar tahan lama
.

Kentang dapat bertahan selama 2 bulan sekiranya disimpan dengan cara yang betul. Antara tip atau cara menyimpan kentang agar tahan lama adalah:

Pastikan kentang betul-betul kering
 sebelum simpan. Lap semua air dan pastikan tempat simpanan juga tidak basah.

Simpan kentang di tempat yang gelap, sejuk dan kering
 untuk elakkannya bertunas. Selain itu, pastikan juga pengudaraannya baik. Anda boleh simpan di dalam kotak atau bekas pilihan anda.

Elakkan simpan di bawah dapur gas.
Suhu yang panas dan lembap boleh menggalakkan kentang bertunas.

Jangan simpan dalam peti ais.
 Persekitaran yang terlalu sejuk akan menyebabkan kanji bertukar menjadi gula. Kentang yang sejuk akan juga bertukar warna menjadi coklat selepas dimasak.
Kandungan gulanya
 juga lebih tinggi daripada kentang biasa.

Jika ada kawasan kentang yang berwarna hijau
, potong bahagian tersebut dan buang. Bahagian lain yang masih kuning selamat untuk dimakan.

Jangan simpan kentang bersama epal, bawang atau buah pisang.
Gas yang dihasilkan oleh kedua-dua makanan ini boleh mempercepatkan pertunasan kentang.

Jika ada kentang yang sudah buruk,
asing dan buangkannya secepat mungkin
.

Sekiranya anda tidak mempunyai tempat yang gelap
, ada cara simpan kentang yang berbeza tapi mudah untuk dipraktikkan. Anda cuma perlu letak kentang dalam bakul dan tutup dengan kain yang berwarna gelap.

Tip:
 Tahukah anda, kulit kentang mengandungi nutrisi yang padat? Sekiranya anda kupas kulit kentang untuk dibuang, cuba goreng dan jadikan ia snek.


Bakal Ibu Kena Ambil Tahu 5 Cara Meneran Dengan Betul, Baru Tak 'Nervous'!

Buat bakal ibu di luar sana, tahukah anda cara meneran dengan betul? Ia merupakan aspek penting ketika melahirkan anak nanti bagi mengelakkan sebar
ang komplik
asi tidak diingini.

Teruskan membaca artikel ini untuk mengetahui cara dan posisi meneran ketika bersalin nanti. Semoga bermanfaat!

Untuk mendapatkan lebih banyak info tentang Kehamilan, sila dapatkannya
di sini.

Meneran semasa fasa kedua kelahiran bayi

Sebelum terus kepada cara meneran dengan betul, ayuh fahami serba sedikit mengenai
fasa kedua kelahiran
 ba
yi ini.

Tempoh meneran ini berlaku selepas serviks melebar sepenuhnya, sekali gus membolehkan anda ‘menolak’ bayi daripada rahim dan turun melalui saluran kelahiran hingga selamat dilahirkan.

Fasa kontraksi
 mungkin menurun sejurus sebelum mendapat sensasi untuk meneran. Anda perlu menggunakan masa ini untuk berehat dan mengumpul tenaga sebelum meneran.

Umumnya, tempoh peringkat ini adalah berbeza mengikut kedudukan dan
saiz bayi
 serta keupayaan anda untuk meneran.

Untuk wanita
 pertama kali bersalin
, purata tempoh meneran adalah 1-2 jam. Dalam sesetengah keadaan ia boleh berlanjutan lebih dua jam.

Biasanya
bayi dilahirkan
 dengan muka menghadap ke belakang ibu – dirujuk sebagai posisi anterior. Namun ada juga bayi menghadap perut ibu – dirujuk sebagai posisi posterior.

Bayi posterior mungkin memerlukan lebih masa untuk melalui pelvis. Ini menjadikan proses meneran lebih sukar.

Petua cara meneran dengan betul

Berikut antara petua buat bakal ibu ketika meneran nanti:

Kontraksi semasa meneran

Semasa fasa kedua bersalin, rahim terus mengecut kira-kira setiap lima minit dan setiap pengecutan berlangsung antara 45-90 saat.
Kontraksi yang terjadi
 kuat dan mungkin atau tidak disertai dengan dorongan untuk meneran.

Pun begitu, adakala selepas berdepan tempoh yang panjang atau kesukaran bersalin, proses meneran boleh menyebabkan keletihan dan ketidakselesaan.

Kebanyakan wanita akan merasakan peningkatan tekanan di perineum, rektum dan punggung bawah ketika fasa ini. Biasanya tekanan rektum ini terasa seperti
pergerakan usus.

Sebaik sahaja
kepala bayi
 mula kelihatan, anda akan merasakan sensasi regangan atau terbakar.

Cara meneran dengan betul: Rehat seketika

Meneran paling berkesan apabila ibu merasakan keinginan untuk menolak. Bagi mereka yang diberikan suntikan
anestesia epidural
, anda mungkin mengalami sensasi kebas disebabkan anestetik.

Teknik
delayed pushing
 – menunggu bayi masuk secara pasif ke saluran bersalin – dipercayai sebagai alternatif untuk mula meneran ketika
bukaan rahim (pelebaran serviks)
 berukuran 10cm.

Posisi meneran ketika bersalin

Terdapat banyak posisi berbeza yang boleh dicuba semasa proses meneran. Daripada semua kedudukan, posisi meletakkan dagu ke bawah dan menggunakan punggung untuk membolehkan otot perut membantu rahim menolak bayi sering digunakan.

Pun begitu, posisi lain juga dapat membantu proses meneran dan mempunyai kelebihan tersendiri.

Anda boleh mempercepatkan proses
kelahiran bayi
 jika mencuba posisi dengan tarikan graviti seperti duduk atau mencangkung.

Manakala jika proses bersalin cepat, anda mungkin dapat memperlahankan regangan perineum dengan mencuba posisi dengan graviti neutral, sama ada berb
aring meng
iring atau berlutut.

Cara meneran dengan betul: Masanya untuk berhenti

Ada masanya, anda mungkin diminta untuk tidak meneran semasa kontraksi berlaku. Antara sebabnya adalah serviks tidak melebar sepenuhnya atau bayi berada di saluran dan perineum perlu meregang secara perlahan-lahan.

Situasi ini memerlukan anda untuk berhenti meneran bagi tempoh masa singkat. Gunakan masa ini untuk meregangkan leher, bahu dan kaki. Jangan lupa untuk menghembus nafas – bayangkan seperti sedang
meniup lilin
.

Baca juga:

Cara meneran dengan betul: Teknik pernafasan

Teknik pernafasan
 untuk meneran adalah berbeza bagi kebanyakan individu.

Meren
gus atau menge
rang mungkin dapat membantu anda meneran dengan lebih baik. Biarkan diri untuk bebas mengeluarkan sebarang bunyi secara semula jadi. Usah berasa malu, okay?

Elakkan daripada menahan nafas terlalu lama kerana ia boleh menjejaskan anda dan bayi. Tetapi jika ingin menahan nafas ketika meneran, tiada masalah jika ia boleh membantu anda.

Pentingnya cara meneran dengan betul, elak kesilapan

Proses kelahiran
 adalah satu aktiviti yang penuh dengan keterujaan untuk berjumpa bayi, ketakutan dan kesakitan secara mental dan emosi. Sebab itu amat penting untuk mengikuti
kelas antenatal
 sebagai persediaan bersalin nanti.

Bagi memudahkan proses
melahirkan bayi
, berikut beberapa kesilapan yang perlu dielakkan semasa meneran:

Tidak cukup rehat

Bersalin boleh menyebabkan rasa gementar, khusus buat mereka yang pertama kali melaluinya. Ia juga boleh meningkatkan rasa kebimbangan.

Jadi sebaiknya, semasa fasa awal bersalin, dapatkan rehat secukupnya. Jika boleh, tidur. Ia sangat bermanfaat bukan sahaja buat ibu tetapi turut membantu
bayi dalam kandungan
 berehat.

Proses meneran tidak mudah

Sejujurnya, meneran bukanlah semudah menyebutnya. Maka bersedia sebaiknya.

Pastikan pengambilan cecair mencukupi. Meletakkan kain lap sejuk
di dahi
 dan belakang leher boleh membantu.

Tidak menukar posisi

Mencuba kedudukan berbeza semasa fasa meneran, boleh membantu meredakan kesakitan yang ketara.

Pastikan anda membuat kajian mengenai posisi semasa bersalin atau mengikuti kelas antenatal sebagai persediaan terbaik.

Jika terdapat sebarang pertanyaan, berundinglah dengan
pakar sakit puan
 untuk mendapatkan lebih kepastian mengenai cara dan posisi meneran ketika bersalin nanti.


Hubungan Kelamin Terjejas, Ini 5 Penyakit Kronik Yang Boleh Buat Suami Mati Pucuk

Mati pucuk bagi lelaki sememangnya
masalah yang lazim dialami
. Namun oleh sebab ia merupakan satu masalah yang memalukan, hanya segelintir yang bertindak berjumpa dengan doktor.

Seseorang itu dikatakan mati pucuk apabila mereka tidak berupaya untuk mengalami dan mengekalkan ereksi serta sukar ejakulasi secara kerap.

Istilah mati pucuk sering digunakan untuk menerangkan keadaan disfungsi ereksi (ED).

Terdapat pelbagai jenis faktor yang boleh menyebabkan masalah ini berlaku.

Kajian yang telah diterbitkan di laman Jurnal Perubatan Amerika (AJM) pada tahun 2007 menunjukkan
risiko mati pucuk meningkat apabila usia semakin lanjut
.

Ia lebih tinggi dalam kalangan lelaki yang didiagnosis dengan satu atau lebih faktor risiko kardiovaskular.

Jika tidak dirawat, ia boleh mempengaruhi tahap kesihatan anda secara menyeluruh dan boleh menyebabkan masalah seperti kemurungan, stres dan tahap keyakinan diri rendah.

Berikut merupakan
5 kategori masalah kesihatan kronik
 yang boleh menyebabkan masalah mati pucuk bagi lelaki.

Untuk mendapatkan lebih banyak info tentang Kesihatan Lelaki, sila dapatkannya
di sini.

#1 Penyakit endokrin punca mati pucuk bagi lelaki

Sistem endokrin badan boleh menghasilkan hormon penting yang mengawal atur metabolisme, fungsi seksual, mood dan sebagainya.

Apabila berbicara mengenai
penyakit endokrin, diabetes mellitus (kencing manis)
 adalah contoh terbaik yang diketahui oleh segenap lapisan masyarakat.

Laporan oleh Pusat Perubatan Universiti Boston menunjukkan, separuh daripada kaum lelaki yang didiagnosis dengan diabetes jenis 2 akan mengalami mati pucuk dalam tempoh 5 hingga 10 tahun.

Keadaan ini boleh berlaku berikutan kerosakan saraf yang dialami oleh penderita kronik diabetes.

Ia mempengaruhi deria sensasi pada zakar menyebabkan
seseorang itu sukar untuk mengalami ereksi
.

Selain itu, kencing manis juga boleh mengganggu aliran darah dan memporak-perandakan paras hormon.

Kedua-dua faktor ini boleh menyumbang kepada masalah mati pucuk.

#2 Penyakit saraf dan neurologikal

Terdapat beberapa
keadaan neurologi yang boleh meningkatkan risiko mati pucuk
. Antaranya adalah:

Penyakit Alzheimer

Penyakit Parkinson

Ketumbuhan pada otak atau saraf belakang

Sklerosis berbilang (MS)

Strok

Epilepsi lobus temporal

Apabila sesuatu penyakit itu mempengaruhi sistem saraf, ia boleh mengganggu keupayaan otak untuk berhubung dengan sistem reproduktif.

Perkara ini boleh menghalang anda daripada mencapai ereksi.

Selain daripada penyakit yang tersenarai, faktor lain turut boleh mengganggu integriti saraf.

Sebagai contoh, jika anda mengalami
kecederaan saraf ketika menjalani pembedahan prostat
, ia boleh mengakibatkan mati pucuk.

Penunggang basikal juga boleh mengalami masalah mati pucuk sementara.

#3 Ubat rawatan penyakit kronik

Terdapat sesetengah ubat penyakit kronik yang boleh mempengaruhi aliran darah sehingga menyebabkan masalah mati pucuk bagi lelaki.

Mungkin ada dalam kalangan kaum lelaki yang panik
 dan berhenti mengambil ubat tersebut.

Walau bagaimanapun, anda seharusnya tidak berbuat demikian tanpa kebenaran daripada doktor yang merawat.

Ubat tersebut boleh mengawal penyakit kronik yang anda alami dan jika pengambilannya dihentikan, implikasinya boleh membawa maut.

Antara ubat yang boleh menyebabkan masalah mati pucuk bagi lelaki adalah seperti berikut:

Penghalang adrenergik alfa termasuklah ubat prostat tamsulosin (ubat jantung dan tekanan darah tinggi).

Penghalang beta seperti carvedilol dan metoprolol (ubat jantung dan tekanan darah tinggi).

Ubat kemoterapi kanser seperti cimetidine.

Depresan sistem saraf seperti alprazolam, diazepam dan codeine.

Perangsang sistem saraf seperti cocaine dan amfetamin.

Diuretik seperti furosemide dan spironolactone (ubat jantung dan tekanan darah tinggi).

Hormon sintetik termasuklah leuprolide.

#4 Penyakit jantung kronik punca mati pucuk bagi lelaki

Oleh sebab zakar memerlukan aliran darah yang baik untuk mengalami ereksi, penyakit yang berkait dengan jantung boleh menyebabkan masalah mati pucuk.

Mereka yang didiagnosis dengan
faktor risiko penyakit kardiovaskular seperti tinggi kolesterol dan hipertensi
 juga boleh mengalami masalah yang sama.

Tanpa aliran darah yang mencukupi, anda akan menghadapi masalah apabila hendak menjalinkan hubungan intim dengan pasangan.

Oleh itu, langkah pencegahan penyakit jantung boleh menghindarkan seseorang daripada didiagnosis dengan masalah mati pucuk.

#5 Masalah berkaitan emosi dan faktor gaya hidup

Jika anda mempunyai masalah berkaitan dengan emosi, mungkin sukar untuk anda mencapai ereksi.

Ia berikutan, setiap fasa ereksi kebiasaannya dimulai dengan fasa rangsangan emosi.

Masalah ini boleh berpunca daripada pelbagai jenis
masalah mental seperti kemurungan dan keresahan
.

Seperti yang anda sedia maklum, kemurungan sering disertakan dengan perasaan sedih dan rasa bagai tiada harapan.

Kelesuan yang turut berpunca daripada masalah yang sama boleh menyebabkan masalah mati pucuk.

Begitu juga dengan
masalah keresahan berkaitan prestasi seksual
.

Gangguan mental yang wujud akibat daripada masalah mati pucuk di masa lepas boleh mempengaruhi keupayaan anda untuk mengalami ereksi di masa hadapan.

Oleh sebab itulah penting bagi setiap individu yang mengalami masalah berkaitan mental untuk mendapatkan bantuan.

Konklusi

Terdapat pelbagai jenis punca yang boleh mendorong seseorang itu untuk mengalami masalah mati pucuk bagi lelaki.

Jika anda sukar untuk
mendapat atau mengekalkan ereksi sewaktu hubungan seks
, langkah terbaik adalah untuk mendapatkan bantuan pakar perubatan.


Cara Penyediaan Ayam yang Paling Sihat

Ayam adalah sumber protein dan nutrien yang baik. Perbezaan kandungan nutrien antara satu bahagian dengan yang lain terlalu kecil untuk menjadi ukuran apa yang lebih sihat. Sebaliknya, perbezaan yang berguna untuk anda ketahui adalah bahagian daging yang gelap mempunyai lebih lemak tepu dan kolesterol berbanding bahagian daging yang putih. Pun begitu, kebanyakan lemak dalam ayam adalah pada kulitnya. Jika anda tidak mahukan lemaknya, asingkan kulit daripada ayam yang ingin dimasak.

Perbezaan nutrien terbesar dalam pengambilan daging ayam sebenarnya adalah pada cara penyediaannya. Jika anda menambah lemak semasa penyediaan, anda juga menambah kalori. Lemak mempunyai sembilan kalori setiap gram berbanding empat kalori setiap gram bagi protein atau karbohidrat.

Ayam panggang

Memanggang ayam dalam ketuhar adalah salah satu cara yang paling sihat dan paling popular untuk memasak ayam. Pelbagai bahan boleh diletakkan untuk memerap ayam. Sama ada herba segar atau kering, garam, lada, sayuran, atau ramuan rempah sendiri.

Menggunakan slow cooker

Slow cooker boleh membantu anda memasak ayam dengan sihat. Hasil akhirnya adalah daging ayam yang lembut, berair dan penuh rasa. Anda boleh memasak ayam keseluruhannya atau mereneh sup dengan mengisi air hingga 2 inci di bawah bahagian atas. Seperti ayam masak selama beberapa jam, air akan berubah menjadi sup yang kaya mineral. Anda juga boleh memasak pelbagai keping ayam dalam periuk slow cooker anda, bersama-sama dengan pilihan sayur-sayuran anda.

Mereneh sup

Daripada membeli dan memanaskan tin sup, buat sup sendiri untuk hidangan yang sihat dan enak. Selepas memasak ayam keseluruhan dalam periuk perlahan atau periuk besar di atas dapur, anda boleh menggunakan beberapa potongan ayam ditambah beberapa kuah buatan sendiri untuk membuat sup. Dapatkan kreatif dan tambah pelbagai kombinasi sayuran untuk sup anda, seperti brokoli, kacang hijau, bawang, bawang putih, lada, zucchini, squash, wortel, pasli, bit, kubis dan saderi.

Stir-fry

Ayam yang dimasak stir fry bersama sayur-sayuran boleh menjadi hidangan makanan yang cepat dan mudah. Anda boleh mendapatkan ayam yang siap dipotong nipis untuk dimasak dengan sayur-sayuran bersama sedikit minyak dalam kuali leper.

Kaserol

Kaserol atau
casserole
 adalah hidangan makanan dalam pot kaserol yang dibakar dalam ketuhar. Hidangan seperti ayam adalah komponen ideal dalam kaserol, di samping sayur-sayuran segar seperti brokoli, kembang kol, bayam, bawang, bawang putih, dan lobak merah.

Hello Health Group
 tidak memberikan nasihat, diagnosis atau rawatan perubatan.


Kanak-Kanak Yang Obesiti Mungkin Kena Buat Rawatan Pintasan Gastrik! Kenapa?

Golongan kanak-kanak yang ada masalah obesiti
 kini mungkin kena buat rawatan pintasan gastrik jika pemakanan seimbang dan gaya hidup masih tidak mencukupi. Apakah ia? Terus baca artikel!

Untuk mendapatkan lebih banyak informasi tentang Pemakanan Sihat, anda boleh klik
di sini
.

Rawatan untuk masalah obesiti!

Selalunya, pembedahan rawatan ini merupakan pilihan terakhir buat
 individu dewasa yang ada masalah kegemukan
.

Namun rawatan pintasan gastrik (
gastric bypasses
) dicadangkan sebagai rawatan pilihan awal kepada kanak-kanak yang mengalami obesiti bagi menangani isu kegemukan, berbanding pilihan rawatan terakhir bagi individu dewasa.

Cadangan ini dibuat selepas beberapa kajian dilakukan dan menunjukkan bahawa rawatan pintasan gastrik ini
 merupakan satu pilihan yang selamat
.

Ia dapat membantu proses penurunan berat badan dengan lebih cepat dan bertahan lama.

Malahan risiko untuk berdepan masalah diabetes dan tekanan darah tinggi juga tiada.

Penyelidik memberitahu, walaupun kebanyakan
pesakit yang terlibat dalam kajian ini adalah remaja
 dan hanya seorang kanak-kanak berusia 12 tahun, tetapi kaedah rawatan pintasan ini tidak menemukan sebarang masalah negatif dalam tumbesaran mereka.

Pilihan tepat lagi selamat?

American Academy of Pediatrics
 (AAP) mengatakan lebih
ramai remaja termasuklah kanak-kanak dengan obesiti
, perlu diberikan pilihan untuk melakukan rawatan pintasan g
astrik.

Ini juga dapat membantu menghentikan tabiat makan secara berlebihan yang sering kali menjadi amalan gaya hidup harian.

AAP juga mengesyorkan bahawa pembedahan yang memakan kos sehingga USD 20,000 sekitar RM83,690
ini harus dianggap sebagai satu pilihan yang selamat
.

Malahan pihak AAP juga mencadangkan bahawa ia perlu menjadi antara masalah kesihatan yang mendapat perlindungan insurans bagi golongan belia remaja.

Kesan sampingan rawatan pintasan gastrik

Menurut penulis utama kajian, seorang profesor pediatrik di
Duke University
, Dr Sarah Armstrong, sememangnya kanak-kanak yang belum akil baligh belum cukup memahami implikasi
pembedahan yang akan mengubah hidup mereka
.

“Individu yang menjalani rawatan ini mungkin akan berasa sakit secara fizikal jika mereka makan terlalu banyak atau mengambil makanan berlemak atau bergula dalam kuantiti yang tinggi.,” jelas beliau lagi.

Walau bagaimanapun, bagi Dr Armstrong faktor usia tidak boleh dijadikan penghalang kepada rawatan yang berpotensi.

Ini kerana kanak-kanak yang
 mengalami obesiti pada tahap kronik
 lebih berisiko untuk mengalami masalah kesihatan seperti diabetes, tekanan darah tinggi dan
apnea tidur.

Masalah utama bakal dihadapi

Menurut
Centers for Disease Control and Prevention
 (CDC) di Amerika Syarikat, masalah obesiti dalam kalangan kanak-kanak
merupakan masalah kesihatan utama
 yang mendatangkan kebimbangan ibu bapa, selain daripada penyalahgunaan dadah dan merokok.

Melalui data terkini, terdapat 4.8 juta kanak-kanak di Amerika berusia 10 hingga 17 tahun berdepan masalah berat badan berlebihan.

Obesiti adalah faktor risiko utama yang
membawa kepada beberapa keadaan kesihatan kronik
 seperti diabetes jenis 2, strok, serangan jantung serta beberapa jenis kanser.

Pencegahan adalah kunci utama

Melakukan pencegahan sudah pasti merupakan perkara yang paling penting untuk dilakukan bagi mengelakkan
 kanak-kanak daripada mengalami masalah obes
.

Ini kerana berdasarkan kajian, kanak-kanak lelaki berusia 5 tahun dengan berat berlebihan adalah empat kali ganda akan mengalami obesiti pada usia 14 tahun.

Jadi sebagai ibu bapa, anda perlu memainkan peranan anda untuk mencegah masalah ini daripada berlaku kepada anak-anak.

Sila pastikan pemakanan seimbang di samping amalkan gaya hidup yang sihat kerana
mencegah itu lebih baik daripada merawat
.


Mengapa Perlu Memperkenalkan Muzik kepada Kanak-kanak Prasekolah?

Kanak-kanak di usia prasekolah biasanya sudah mula meminati muzik dan mempunyai lagu kegemaran mereka sendiri. Ini juga boleh berlaku dengan adanya sokongan daripada ibu bapa yang sering mendengar muzik sepanjang berada di dalam kereta. Namun, tahukah anda bahawa usia kanak-kanak prasekolah juga adalah umur yang ideal untuk anda mengembangkan kemampuan dan minatnya terhadap muzik?

Mendengar muzik

Kanak-kanak yang membesar dengan mendengar muzik, menyanyikan lagu dan bergerak mengikut rentak lagu mungkin mempunyai pelbagai citarasa, bauan, tekstur, warna dan bunyi. Pengalaman muzikal adalah cara yang berkesan untuk membantu mencipta lorong, juga dipanggil sambungan urat saraf. Mendengar muzik adalah kunci untuk mencipta sambungan. Penglibatan aktif kanak-kanak dalam muzik boleh membuatkan sambungan saraf yang kuat.

Mari lakukan bersama

Kanak-kanak prasekolah sudah boleh mengikuti rentak. Anda boleh membantu anak anda untuk berlatih kemahiran ini dengan cara menggalakkan mereka mendengar rentak lagu – dan memberitahu sama ada rentak mereka stabil ataupun tidak – dalam aktiviti sehari-harian. Berlatih menepuk tangan atau mengetuk mengikut irama lagu kegemaran mereka dan merangsang anak anda untuk meniru perbuatan anda.

Menari bersama ibu bapa

Cara paling mudah yang anda boleh lakukan adalah dengan memasang muzik dan menari bersama dengan anak anda. Gerakkan badan anda mengikut irama dan tempo muzik. Berlatih ‘meniru gaya tari’ dengan meminta anak anda meniru pergerakan dan kemudian membiarkan anak anda mengetuai tarian untuk anda ikuti.

Pengalaman muzikal boleh menjadi lebih visual melalui pergerakan dan beberapa alatan. Dengan menggabungkan muzik dan pergerakan dapat membantu kanak-kanak belajar untuk menguruskan tubuh mereka. Belajar kawalan fizikal adalah langkah pergerakan penting dan boleh merangsang kemahiran penumpuan dan kawalan kendiri di kemudian hari.

Ringkaskan

Walaupun sesetengah program pengenalan muzik adalah sesuai untuk kanak-kanak prasekolah, namun kebanyakan kanak-kanak pada usia ini lebih berminat kepada pengenalan instrumen muzik yang lebih kasual. Berikan mereka kayu ritma atau satu set loceng pada setiap belah tangan mereka dan kemudian mainkan. Anda juga boleh sediakan bijian, beras, manik, kacang ataupun objek kecil lain dan diletakkan dalam mangkuk atau kotak plastik, kemudian pasangkan lagu kegemaran anak anda dan mainkan mengikut irama lagu tersebut.

Berlatih menggunakan instrumen

Jika terdapat instrumen muzik di rumah, anda mungkin boleh menyuruh anak mula bermain bagi mencipta mood mereka. Anda boleh menggalakkan anak anda dengan cara memainkan muzik yang sesuai untuk anak anda ikuti. Corak latihan – menggunakan instrumen ritma atau tangan anda, dan ciptakan corak berirama pendek.

Terapkan anak anda untuk merasai muzik

Berikut terdapat beberapa cadangan untuk memperkenalkan kanak-kanak kepada muzik:

– Menyanyi atau mendengar lagu di dalam kereta, ataupun semasa anda melakukan kerja-kerja rumah dan semasa anak bermain. Gunakan instrumen muzik yang mudah untuk kanak-kanak dapati. Anda juga boleh membeli mainan muzik yang mesra kanak-kanak dan letakkannya di dalam bilik anak anda.

– Pastikan anak anda diberikan peluang untuk menyanyi dan bermain alat muzik ringkas, bergoyang mengikut muzik dan mencipta muzik. Anda boleh bertanyakan kepada guru mereka lagu yang sering dimainkan di kelas supaya anda juga boleh turut menyanyi bersama anak di rumah.

– Galakkan anak anda untuk menyertai kelas muzik di prasekolah.

– Bawa anak anda ke persembahan muzik ‘live’, terutama yang dibuat untuk kanak-kanak prasekolah. Dan, selepas menyaksikan konsert bersama-sama, rangsang anak anda untuk melakukan persembahan untuk anda sekeluarga di rumah.


Memahami Fasa Klimaks Seorang Wanita Semasa Hubungan Seks

Apabila
menerima rangsangan seksual
, pastinya akan terjadi klimaks. Tetapi bagaimana jika orgasme wanita tidak berlaku? Adakah ia sesuatu yang tidak normal?

Untuk mendapatkan lebih banyak info tentang Kesihatan Seksual, sila dapatkannya

di sini.

Orgasme wanita berbeza-beza

Penyelidikan menunjukkan bahawa cara bagi individu wanita mencapai klimaks setelah
menerima rangsangan seksual
 adalah berbeza-beza.

Orgasme wanita bukanlah 1 perkara yang akan berlaku kepada setiap wanita. Malahan jika seseorang wanita itu tidak pernah mengalami orgasme faraj, ia tidak bermakna mereka perlu berasa kekurangan.

Orgasme yang dialami wanita
 juga bukanlah 1 perkara mitos. Ia berlaku cuma jumlah mereka yang mengalaminya tidaklah banyak.

Memahami apa itu klimaks

Anda mungkin pernah mendengar perkataan terangsang,
klimaks mahupun orgasme
,
 tetapi adakah anda memahami maksud sebenarnya?

Keseronokan seksual adalah 1 perkara yang sangat subjektif. Ia boleh berlaku daripada pelbagai bentuk dan cara.

Sudah tentu ia berbeza bagi setiap individu yang merasainya. Ia sama seperti persoalan mengenai
aktiviti seks
, masing-masing mempunyai pendapat dan pandangan tersendiri.

Wujud kesukaran untuk menentukan maksud perkataan klimaks atau orgasme itu.

Berdasarkan model rangsangan seksual, klimaks dianggap sebagai rangkaian kontraksi berirama otot genital diikuti dengan rasa ketenangan.

Bagi individu lelaki, keadaan ini akan disertai dengan
ejakulasi
. Manakala bagi orgasme wanita, jika berlaku, ia tidak mempunyai kaitan dengan perembesan cecair.

Semasa hubungan seksual
 berlangsung,
kemuncak klimaks
 boleh berlaku berulang kali, hanya sekali atau tidak langsung berlaku.

Orgasme juga boleh terjadi walaupun tidak menerima sebarang rangsangan seksual. Ia boleh berlaku sebagai 1 tindak balas terhadap rangsangan tertentu.

Jenis orgasme wanita

Bercakap mengenai jenis klimaks yang boleh berlaku kepada wanita, sesetengah pendapat membahagikannya kepada 2, iaitu:

Orgasme klitoris

Orgasme faraj

Orgasme klitoris dikatakan sebagai klimaks yang berlaku selepas berlaku rangsangan pada klitoris. Contohnya melibatkan
seks oral
.

Manakala orgasme faraj pula adalah klimaks yang berlaku apabila wujud rangsangan faraj. Biasanya melibatkan hubungan seks melalui faraj.

Ada wanita yang hanya mempunyai 1 jenis klimaks. Ada juga yang boleh mengalami kedua-dua jenis orgasme faraj dan klitoris.

Namun terdapat juga wanita yang tidak boleh mengalami orgasme.

Jika persoalan, sama ada ia normal atau tidak masih bermain di fikiran anda, maka jawapan yang perlu anda tahu adalah keadaan wanita yang tidak klimaks adalah normal.

Klimaks dan hubungan seks

Apabila wanita bimbang sama ada ia sesuatu yang normal untuk tidak mengalami orgasme faraj, mereka biasanya secara khusus ingin mengetahui adakah perlu rangsangan klitoris semasa seks berlaku.

Kebanyakan wanita mengatakan, apabila berlakunya rangsangan klitoris, ia lebih menyukarkan mereka untuk mengalami klimaks.

Ada juga wanita yang mengalami orgasme hanya melalui rangsangan faraj semata-mata. Cuma keadaan itu jarang berlaku.

Malangnya, data berkaitan orgasme wanita semasa persetubuhan melalui faraj juga sangat sedikit.

Ini kerana kurang penyelidikan bertujuan untuk mengetahui tentang keadaan wanita semasa hubungan seksual berlaku.

Mencapai orgasme wanita

Sekiranya anda tergolong dalam kalangan wanita yang tidak pernah mengalami orgasme daripada
aktiviti melancap
 atau persetubuhan, tetapi anda mahu mengalaminya, jangan berputus asa.

Terdapat sebilangan wanita tidak pernah berasakan orgasme sepanjang hidup mereka, malahan ada juga sekelompok wanita yang tidak mengalaminya sehingga lewat usia kehidupan mereka.

Kenapa?

Ia melibatkan gabungan faktor mental dan fizikal yang mungkin menyukarkan mereka untuk mengalami rangsangan seksual yang memuaskan sehingga berlakunya klimaks.

Sekiranya anda mengalami anorgasmia, adalah lebih baik jika anda melakukan perbincangan dan pemeriksaan daripada pakar.

Ia boleh melibatkan pakar sakit puan, doktor penjagaan kesihatan atau ahli terapi seks.

Anorgasmia merujuk kepada istilah perubatan tentang kesukaran yang kerap untuk mencapai orgasme walaupun selepas menerima banyak rangsangan seksual atau bentuk
disfungsi seksual wanita
 lain.

Perjumpaan dengan pakar sakit puan dan doktor mungkin boleh membantu untuk menentukan sama ada terdapat komponen perubatan yang mengakibatkan kesukaran anda mencapai orgasme.

Manakala pemeriksaan dan rundingan dengan ahli terapi seks boleh memberikan cadangan yang bermanfaat kepada anda.

Memahami keadaan diri

Menjadi selesa dengan diri sendiri membolehkan anda untuk lebih memahami bagaimana untuk bertindak balas terhadap sentuhan yang anda sukai atau tidak dan rangsangan seksual daripada pasangan.

Faktor lain yang perlu dipelajari untuk memungkinkan anda berasakan orgasme adalah dengan mewujudkan ‘pemikiran seksi’ (
sexy thought
).

Pemikiran seksi dikaitkan dengan rasa keghairahan
. Ia berbeza bagi setiap individu.

Sebagai contoh, ada individu dapat mewujudkan pemikiran seksi apabila menonton filem romantik.

Sesetengah yang lain mungkin mengalaminya apabila membaca sesuatu yang berunsur erotika atau
menonton vidoa lucah
.

Sentiasa bertenang dan bersabar

Cara paling penting untuk belajar adalah dengan menumpukan perhatian dan menikmati pemikiran seksi tanpa rasa risau atau terlalu mencuba.

Ia sememangnya 1 proses yang memakan masa.

Namun apabila ia digabungkan; rangsangan seksual bersama pemikiran seksi, pastinya ia membantu anda untuk mengalami orgasme.


Ini Kekerapan Berak Normal Untuk Bayi, Mama Papa Perlu Ambil Tahu!

Bagi mereka yang baru bergelar ibu bapa, sudah tentu banyak perkara perlu kalian belajar mengenai si kecil. Persoalan seperti “bayi normal berak berapa kali sehari?”, merupakan antara soalan yang sering ditanya.

Jika anda sering bertanyakan soalan berkaitan pergerakan usus bayi yang normal, teruskan membaca artikel ini untuk jawapannya.

Untuk mendapatkan lebih banyak info tentang Keibubapaan, sila dapatkannya
di sini.

Bayi normal berak berapa kali sehari: Usia 0-6 bulan

Dalam tempoh beberapa hari
selepas kelahiran,
 bayi akan mengalami kekerapan buang air besar sekurang-kurangnya empat kali sehari. Terdapat juga si kecil yang akan berak sejurus setiap
sesi penyusuan.

Anda harus mengetahui, kekerapan bayi untuk berak boleh mencecah sehingga 12 kali sehari. Jadi anda tidak perlu risau sekiranya bayi sering membuang air besar di awal usianya. Bahkan jumlah kekerapan ini boleh berlanjutan antara 3-5 hari hingga seminggu selepas lahir.

Mencecah usia 12 minggu, bayi boleh membuang najis antara 1-8 kali sehari, bergantung pada keadaan
sistem pencernaan
 mereka.

Seiring peredaran masa, usus bayi boleh menyerap banyak susu hingga menghasilkan sejumlah kecil sisa buangan.

Ia adalah keadaan biasa untuk bayi
menyusu badan
 berak sekali seminggu atau setiap kali selepas penyusuan.

Dalam erti kata lain, selagi bayi yang diberi susu badan membuang air besar sekurang-kurangnya sekali seminggu, tiada apa perlu dibimbangkan.

Manakala bayi yang diberi
 susu formula
, berkemungkinan besar akan berak 1-2 kali sehari dalam tempoh 1-2 hari untuk beberapa bulan pertama.

Jadi,
normal ke bayi berak 3 kali sehari
 walaupun diberikan susu formula? Ya, situasi itu juga masih normal jika si kecil membuang air besar antara 3-4 kali sehari.

Bayi yang diberi gabungan susu badan dan formula pula boleh berak antara beberapa kali sehari hingga sekali seminggu.

Bayi normal berak berapa kali sehari: Perubahan pergerakan usus

Apabila bayi mula
mengambil makanan pejal
, sekitar usia 6 bulan, akan berlaku perubahan dalam pergerakan usus mereka. Ia akan menjadi kurang kerap dan konsistensi najis itu sendiri akan berubah.

Menjelang h
ari lahir pertama b
ayi, apabila mereka mula makan pelbagai jenis makanan pejal, najis akan mula berubah lagi.

Anda mungkin perasan bahawa bau, warna dan tekstur najis berbeza setiap hari, bergantung kepada apa yang dimakan anak.

Secara umumnya, ia akan mula menjadi lebih coklat, lebih pekat dan akan kelihatan seperti najis dewasa.

Baca juga:

Bayi normal berak berapa kali sehari: Masalah sembelit & cirit-birit

Bagaimana pula untuk mengetahui sama ada si kecil mengalami
masalah sembelit
 atau cirit-birit ya?

Adakah bayi sembelit?

Sekiranya si manja tampak tidak selesa dan konsistensi najis lebih tebal daripada
ubat gigi
 atau kelihatan seperti kayu atau berbiji seakan guli, mungkin mereka sembelit.

Keadaan ini boleh berlaku atas beberapa sebab. Jika bayi di bawah usia 4 bulan, ia biasanya kerana mereka tidak mendapat cecair yang mencukupi. Jadi atasinya dengan mengalakkan penyusuan.

Pergerakan usus: Bayi alami cirit-birit?

Jika najis bayi berair dan berbelang dengan lendir serta berak lebih kerap daripada biasa – ia petanda
anak mengalami cirit-birit.

Ia boleh disebabkan antibiotik, terlalu banyak diberikan
jus buah-buahan, adalah
tidak disyorkan untuk bayi bawah setahun, alahan susu atau gastroenteritis – penyakit virus punca muntah dan cirit-birit.

Penting untuk memastikan bayi kekal terhidrat dengan susu ibu, formula atau larutan elektrolit pediatrik.

Sekiranya ternampak
tanda dehidrasi
seperti bibir kering mata cekung atau
ubun-ubun
(fontanel) ke dalam – lakukan pemeriksaan doktor segera.

Bayi normal berak berapa kali sehari: Jenis warnanya

Anda sudah mengetahui
bayi normal buang air besar berapa kali sehari
 tetapi bagaimana pula dengan warnanya?

Buat mereka yang pertama kali bergelar
ibu bapa
, warna najis bayi boleh mengejutkan anda.

Umumnya, najis pertama bayi akan tampak tebal dan kehitaman – dipanggil mekonium dan ia adalah normal.

Berikut adalah maksud jenis warna najis bayi yang perlu anda ketahui:

Kuning

Najis yang berwarna kuning, oren atau kecoklatan adalah normal.

Merah

Walaupun tampak menakutkan, kebiasaannya apabila anak mula mengambil makanan pejal, najis boleh bertukar merah.

Sebaliknya, jika berak berdarah, ia boleh
menandakan alahan
atau terdapat pendarahan dalaman saluran gastrousus si kecil. Lakukan pemeriksaan doktor segera.

Bayi normal berak berapa kali sehari # Najis hijau

Najis berwarna hijau gelap biasanya disebabkan oleh hempedu – cecair yang dihasilkan dalam hati bayi untuk membantu penghadaman.

Tetapi periksa dengan teliti dan pastikan ia bukan berwarna hitam – kerana ia boleh menandakan masalah kesihatan.

Hitam

Sepatutnya berak bayi hanya akan berwarna hitam untuk najis pertamanya sahaja. Namun jika berlaku lagi ia mungkin tanda
pendarahan perut.

Periksa dengan teliti dan jika ia sememangnya berwarna hitam, lakukan pemeriksaan doktor segera.

Putih atau kelabu muda

Najis berwarna putih boleh memberi isyarat bahawa si kecil mempunyai
masalah hati
 dan tidak mencerna makanan dengan betul.

Pemeriksaan doktor

Kini persoalan mengenai bayi normal berak berapa kali sehari sudah terjawab. Bahkan anda juga sudah mengetahui warna najis yang normal atau sebaliknya.

Tetapi sekiranya masih terdapat pertanyaan atau kebimbangan, berundinglah dengan doktor untuk mendapatkan lebih kepastian.


Masa Menyusu, Ibu Mungkin Alami 9 Masalah Penyusuan Ini

Menyusukan anak
adalah perkara penuh cabaran dan berliku. Saat anda sudah membiasakan diri dengan menyusukan si manja, wujud pula masalah penyusuan susu ibu.

Apakah mungkin masalah yang akan dialami? Ikuti penjelasan Hello Doktor ini.

Masalah penyusuan susu ibu

Anda telah melalui proses paling mencabar sepanjang tempoh kehamilan, iaitu melahirkan anak dan kini meneruskan cabaran sebagai ibu dengan
penyusuan eksklusif
 pula.

Untuk sesetengah ibu, pengalaman menyusukan bayi mungkin dapat berjalan lancar tanpa sebarang masalah.

Pun begitu tidak dinafikan ada
wanita yang menyusukan badan
 berdepan dengan masalah penyusuan susu ibu.

Untuk mendapatkan lebih banyak info tentang Keibubapaan, sila dapatkannya
di sini.

Masalah penyusuan susu ibu paling kerap berlaku

Sebagai seorang ibu, pastinya kita akan mengharapkan agar proses penyusuan berjalan lancar, bukan?

Tetapi menyediakan payung sebelum hujan itu adalah lebih baik.

Jadi jom kita ketahui antara masalah penyusuan susu ibu yang mungkin akan dihadapi sepanjang menyusukan si kecil nanti.

#1. Puting sakit atau luka

Keadaan ini cenderung berlaku apabila
bayi tidak berada pada kedudukan betul
 dan teknik lekapan yang kurang baik.

Meneruskan penyusuan boleh menyebabkan ibu berasa sakit dan mengalami ketidakselesaan yang semakin teruk.

#2. Susu kurang

Perkara yang paling menakutkan seorang ibu adalah
bekalan susu badan
 tidak mencukupi untuk memenuhi keperluan si manja.

Penting untuk berasa yakin bahawa bayi akan mendapat apa yang diperlukan bagi mengatasi masalah penyusuan susu ibu ini.

Anda boleh cuba menawarkan bayi
kedua-dua payudara
 ketika menyusukan mereka. Ini dapat membantu merangsang penghasilan susu.

Baca juga:

Risau Susu Badan Tak Cukup? Ini 9 Cara Banyakkan Susu Ibu, No #7 Paling Senang!

Mama, Tak Perlu Lagi Guna Produk Milk Booster! Ini 4 Kaedah Semula Jadi Tambah Susu Badan

Masalah penyusuan susu ibu #3. Payudara bengkak

Payudara membengkak
 sering terjadi apabila ia penuh dengan susu. Keadaan ini sekali gus menjadikan buah dada anda keras, tegang dan amat menyakitkan.

Ia sering berlaku pada tempoh-tempoh awal
selepas bersalin
 ketika anda dan bayi masih dalam proses membiasakan diri untuk penyusuan.

Selain itu, pembengkakan ini juga boleh terjadi apabila bayi sudah mula kurang menyusu, terutamanya selepas
pengenalan makanan pejal
.

#4. Teknik lekapan salah

Penyusuan adalah sesuatu perkara baharu, khususnya untuk si kecil. Ia memerlukan masa untuk memahami mengenainya.

Jika anda berasa sakit ketika bayi menyusu atau si manja tampak kurang berpuas hati selepas penyusuan, itu petanda bayi tidak
latch on dengan betul.

#5. Terlalu banyak susu

Siapa kata ibu hanya akan berdepan masalah susu kurang?

Ada sesetengah wanita, terutamanya mereka yang pertama kali bergelar ibu boleh menghasilkan terlalu banyak susu.

Keadaan ini boleh menyebabkan masalah penyusuan apabila bayi tersedak dan batuk. Ia sekali gus menyukarkan mereka untuk menyusu.

Ia juga boleh menyebabkan
puting berasa sakit apabila bayi menggigitnya
 sebagai tindakan refleks untuk menghentikan pengaliran susu.

Walaupun si manja kerap menyusu, tetapi ada kemungkinan untuk mereka banyak meragam dan sentiasa lapar.

Ini kerana mereka tidak mendapat
peringkat susu
 terakhir pada payudara yang mempunyai kandungan kalori tinggi.

#6. Jangkitan kulat

Puting yang luka berisiko untuk mengalami jangkitan kulat sekali gus menjejaskan proses penyusuan susu badan.

Ia berlaku disebabkan oleh kulat candida, sejenis fungus.

#7. Saluran susu tersumbat

Jika pembengkakan payudara berlanjutan, ia boleh menyebabkan
saluran susu tersumbat
.

Bagaimana untuk mengetahui jika berlaku penyumbatan pada saluran susu?

Anda akan berasa benjolan kecil dan lembut pada payudara.

Keadaan ini dapat diatasi dengan penyusuan kerap.

Masalah penyusuan susu ibu #8. Mastitis

Masalah mastitis adalah jangkitan pada tisu payudara yang menyebabkan demam, sakit otot dan payudara kemerahan.

Ia sering terjadi apabila ibu berdepan dengan keadaan
saluran susu tersumbat
 dan susu dijangkiti bakteria daripada mulut bayi.

Jangan tidak tahu, jangkitan kulat yang dikenali sebagai
kandidiasis mulut juga boleh berlaku pada mulut dan lidah si kecil.

Dianggarkan lebih 10% wanita mungkin akan mengalami mastitis, terutamanya dalam 6 minggu pertama
selepas bersalin.

#9.

Lidah pendek

1 daripada 10 bayi, akan mengalami masalah lidah pendek atau
tongue tie
.

Ia merupakan keadaan apabila jalur kulit yang melekat pada lidah ke dasar mulut (
frenulum
) lebih pendek daripada biasa.

Ini bermakna bayi mungkin akan mengalami masalah semasa penyusuan disebabkan oleh pergerakan lidah yang terbatas.

Pun begitu, terdapat sesetengah bayi tidak mengalami masalah penyusuan susu ibu walaupun berdepan dengan keadaan
tongue tie
 ini.

Jangan berputus asa

Seperti tidak percaya wujud masalah penyusuan susu ibu, bukan?

Tetapi percayalah ia boleh terjadi. Sekiranya anda mengalaminya, janganlah berputus asa sehingga tidak mahu menyusukan si manja lagi.

Jangan malu untuk dapatkan bantuan doktor kerana setiap masalah yang timbul ada jalan penyelesaiannya.


Tip Mudah Hamil

Jika sesebuah pasangan tidak boleh hamil, mereka sering menganggap bahawa ada yang tidak kena pada kesuburan mereka. Walau bagaimanapun, ketidaksuburan bukan selalunya menjadi penyebab utama. Ada kalanya, ia disebabkan oleh gaya hidup anda yang menjejaskan rancangan anda untuk membina keluarga. Jika anda menghadapi masalah untuk hamil, berikut 9 tugasan yang anda perlu lakukan sebelum berjumpa dengan pakar fertiliti.

1. ‘Betulkan’ berat badan dan kualiti diet anda.

Anda mungkin mempunyai masalah untuk hamil dan kebarangkalian tinggi mendapat komplikasi kehamilan tertentu jika anda kurang atau terlebih berat badan. Ini bukanlah masa yang tepat untuk anda menghilangkan berat badan atau ‘memenuhkan’ perut anda dengan makanan yang tidak sihat – anda dan bayi anda perlukan diet yang sihat.

2. Ambil vitamin pranatal harian bersama asid folik.

Asid folik (folat) adalah sejenis bentuk vitamin B9. Penting untuk wanita hamil dan mereka yang mahu hamil mendapatkan asid folik. Asid folik boleh membantu mencegah kecacatan kelahiran serius (NTD – kecacatan tiub neural) pada otak dan saraf tunjang bayi. Jika anda menggunakan vitamin lain atau suplemen herba, berhenti mengambilnya dan minta nasihat daripada doktor anda.

3. Berhenti merokok dan elakkan alkohol.

Berhenti merokok dan berhenti mengambil alkohol dengan segera jika anda sedang mencuba untuk hamil. Merokok dan minum minuman keras boleh menjejaskan kesuburan anda dan meningkatkan risiko mendapat bayi pramatang dan berat badan waktu lahir rendah. Ingatlah bahawa perokok kedua adalah lebih berbahaya, jadi elakkan diri anda menjadi perokok kedua. Penyalahgunaan dadah juga boleh mengurangkan kesuburan anda.

4. Berwaspada pada kekeliruan kitaran haid.

Kebanyakan wanita menganggap bahawa kitaran haid mereka adalah 28 hari dan mereka akan mengalami ovulasi pada hari ke-14 selepas hari pertama haid mereka. Sebenarnya, panjang kitaran boleh berubah. Ovulasi tidak selalunya berlaku pada masa yang sama setiap bulan. Sperma boleh hidup selama tiga hari dalam serviks anda. Jadi, anda boleh melakukan hubungan kelamin sebelum hari ovulasi anda untuk meningkatkan peluang kehamilan anda.

5. Hilangkan tekanan.

Jika anda memberitahu rakan-rakan dan keluarga yang anda sedang ‘mencuba’, kebanyakan daripada mereka akan menasihati anda untuk relaks dan biarkannya berlaku sendiri. Malangnya, ia lebih mudah diperkatakan daripada dibuat. Stres memberikan anda impak negatif, baik secara fizikal dan mental. Anda mungkin memerlukan beberapa kaunseling atau terapi untuk mengurangkan tahap stres anda.

6. Dapatkan tidur malam yang lebih baik.

Jadual tidur yang tidak tentu boleh mempengaruhi kitaran menstrual anda. Tidur yang tidak cukup boleh menyebabkan stres pada tubuh, sekali gus menghuru-harakan sistem imun anda. Anda boleh berisiko mendapat jangkitan, yang boleh membahayakan kitaran reproduktif anda.

7. Mendapat cukup hubungan kelamin.

Kebanyakan individu percaya dengan mengehadkan kekerapan seks boleh ‘menjimatkan’ sperma dan dapat membantu wanita untuk hamil dengan mudah. Ini mungkin juga betul, tetapi tidak melakukan hubungan kelamin banyak hari juga bukanlah idea yang baik.

8. Jangan mengabaikan vaksinasi.

Mendapatkan vaksin pra-kehamilan yang sesuai boleh membantu anda melindungi kesihatan tubuh anda dan bayi. Penyakit tertentu boleh menyebabkan kecacatan kelahiran pada bayi anda jika anda mendapatnya semasa hamil. Jadi, jika anda sedang merancang untuk hamil, sila pastikan vaksinasi anda adalah terkini. Beberapa vaksin yang diperlukan untuk bakal ibu adalah vaksin MMR (measles, mumps dan rubella), vaksin cacar air, vaksin Hepatitis B dan A, dan vaksin Pneumococcal.

9. Berjumpa dengan doktor.

Anda perlu membuat temujanji dengan doktor bagi melakukan pemeriksaan fizikal penuh sebelum mula hamil. Beritahu doktor anda mengenai sebarang ubat yang anda ambil untuk memastikan ianya selamat diambil jika anda hamil. Jangan lupa untuk memberitahu tentang kemungkinan bahaya persekitaran anda di tempat kerja.


Virus 'Chicken Pox' Boleh Buat Anda Pekak? Ia Mungkin Kesan Sindrom Ini!

Jangan terkejut jika kami kata virus cacar air
 (chicken pox)
 boleh buat anda kehilangan pendengaran kerana ia adalah antara risikonya.

Sebenarnya, ia adalah salah satu implikasi yang boleh berlaku akibat sejenis sindrom.

Sempena Hari Pendengaran Sedunia pada 3 Mac ini, jom sama-sama kita semua ikuti artikel ini untuk tahu tentangnya dengan lebih lanjut.

Apa itu virus cacar air?

Untuk pengetahuan anda, virus cacar air yang bernama varicella zoster ini boleh menyebabkan jangkitan penyakit
chicken pox.

Ia adalah sejenis penyakit berjangkit yang boleh berlaku kepada individu
 terutamanya yang belum pernah terkena atau tidak divaksin.

Kebiasaannya, ia akan terjadi kepada golongan kanak-kanak
 dan akan sembuh dengan sendiri dalam tempoh beberapa minggu sahaja.

Kendatipun ia mungkin tidak akan mendatangkan komplikasi berbahaya buat kebanyakan individu, ia masih perlu dielak dan dirawat.

Jika dijangkiti virus
chicken pox,
 penderita mungkin akan mengalami simptom-simptom ini:

Timbul ruam berisi cecair pada kulit

Demam

Pening kepala

Sakit perut

Hilang selera makan

Badan rasa letih

Ruam akan timbul kira-kira 10 ke 21 hari selepas dijangkiti virus dan kebiasaannya akan menimbulkan lebih kurang 250 ke 500 jumlah ruam.

Ia akan timbul melalui 3 peringkat iaitu bintik, cacar dan kuping yang berisi cecair, serta akan hilang dengan sendiri apabila jangkitan tersebut sembuh.

Apa bahaya virus cacar air?

Seperti mana yang telah kami nyatakan di atas tadi, virus cacar air ini mungkin boleh sembuh dengan sendiri dan tidak mendatangkan bahaya.

Ia mungkin cuma akan menjejaskan penampilan akibat ruam serta menyebarkan jangkitan ini kepada orang lain yang belum divaksin.

Pun begitu,
 virus ini mungkin akan menyebabkan jangkitan yang lebih teruk
 dan menjejaskan tahap kesihatan penderitanya.

Beritahu doktor jika
chicken pox
 yang dialami mempunyai tanda serius seperti berikut:

Timbul ruam di mata

Sakit teruk pada kulit

Cecair berwarna hijau keluar daripada ruam

Ruam mula menjadi merah, hangat dan mudah pecah

Ketegangan pada leher

Degupan jantung pantas

Batuk-batuk

Muntah-muntah

Demam melebihi 38.9°C

Dalam pada itu, ia juga dipercayai boleh buat individu kehilangan pendengaran! Benarkah?

Ia boleh buat individu pekak?

Kondisi yang mungkin tidak berbahaya ini biasa berlaku kepada golongan kanak-kanak dan jika ia berlaku pada orang dewasa, lain pula ceritanya.

Jika ia terjadi kepada individu berusia lebih 60 tahun, virus cacar air (varicella zoster) ini boleh berubah menjadi kondisi kayap (herpes zoster).

Sekiranya penderita tersebut tidak divaksin untuk cacar air dan kayap, maka akan berlaku sejenis
sindrom bernama Ramsay Hunt Syndrome
.

Sindrom ini kemudiannya akan merosakkan sistem saraf di bahagian dalam telinga lantas menjejaskan sistem pendengaran.

Akibatnya, anda mungkin akan menjadi pekak pada sebelah telinga yang bersifat sementara dan boleh dirawat dengan ubatan.

Jadi,
 memang benar bahawa ia boleh menyebabkan pekak
 namun ia hanyalah bersifat tidak kekal dan boleh pulih seperti sedia kala.

Apa yang anda perlu & boleh buat?

Sekiranya ia berlaku kepada anda atau isi rumah, segera berjumpa doktor untuk mendapatkan rawatan dan ubatan sepatutnya. Doktor dapat memberikan ubat
acyclovir
 atau
valanciclovir
jika penyakit ini dikesan awal.

Sementara itu, ada beberapa cara merawat
chicken pox
 secara sendiri di rumah yang perlu dan boleh anda cuba:

Ambil paracetamol untuk melegakan demam dan simptom lain

Pastikan ruam sentiasa kering dan bersih

Elakkan menggaru ruam untuk elak infeksi dan parut

Gunakan losen
calamine
pada ruam

Ambil lebih banyak air untuk elak dehidrasi

Kuarantin sehingga ruam mula hilang

Apa yang paling penting dan utama, jangan degil untuk tidak mendapatkan vaksin kerana ia adalah tindakan paling wajar.

Tanpanya, maka usaha mewujudkan ‘immunity herd’ dalam komuniti anda untuk melawan virus ini mungkin sukar dicapai.

Sebaiknya, dapatkan vaksin ini seawal usia dan
segera berjumpa doktor jika mula muncul simptom
 virus cacar air ini okay!


Nak Kurus Tak Perlu Berlapar! Boleh Makan 5 Kali Sehari Jika Ikut Diet 'Eat Clean'

Terdapat pelbagai cara dan tips diet yang betul yang dikongsi terutamanya di internet hingga kadangkala kita pun tak tahu hendak ikut yang mana. Antara tips diet yang masih ‘in’ sehingga kini adalah
eat clean.

Salah satu penyebab ramai individu ingin mengamalkan diet jenis ini sudah tentulah kerana ingin memiliki bentuk badan idaman.

Tambahan pula dengan pengaruh
influencer
di media sosial yang menambahkan lagi keinginan untuk kelihatan menarik membuak-buak.

Jadi, kehadiran diet terbaru,
 clean eating
atau secara ringkasnya
pengambilan makanan berkhasiat
adalah tepat untuk individu yang ingin tampil langsing di samping menjaga kesihatan melalui pemilihan makanan yang betul.

Ingin tahu lebih lanjut tentang tips diet yang betul dan menu diet
 eat clean,
 baca lebih lanjut dalam artikel ini.

Untuk mendapatkan lebih banyak info berkenaan pemakanan sihat, anda boleh klik
di sini
.

Apa itu tips diet yang betul secara eat clean?

Trend
clean eating
atau
 eat clean
ini mengetengahkan tips diet yang betul secara ‘bersih’ yang terdiri daripada makanan yang tidak diproses tanpa bahan tambahan serta pengawet.

Selain itu, menu diet
eat clean
tidak patut mengandungi sebarang pewarna dan perasa tiruan.

Kategori menu diet ini agak besar dan tidak terlalu spesifik.
Anda boleh makan apa sahaja asalkan ia asli, organik dan tidak diproses
.

Pengamal menu diet
eat clean
kebiasaannya akan makan sebanyak lime ke enam kali sehari untuk elak kelaparan dan mengekalkan kestabilan tahap gula dalam darah.

Biasanya mereka yang mengikuti diet ini akan patuh dengan makanan berunsurkan buah-buahan, tenusu tanpa lemak, sayur-sayuran,
bijirin penuh
 dan protein tanpa lemak.

Selain itu, mereka selalunya akan menolak keras
junk food

kecuali ketika hari
cheat day
mereka.

Pengamal menu diet ini akan
mengelak makanan yang mengandungi lemak tidak baik seperti lemak tepu, air berkarbonat, minuman berkalori tinggi
 dan lain-lain.

Bunyi macam menarik kan? Tapi tunggu! Fahami dahulu konsep
clean eating
ini secara mendalam, sebelum anda memutuskan untuk mengamalkan diet ini.

Fakta tips diet yang betul:
eat clean
yang harus anda ketahui

Berdasarkan kajian ahli diet berdaftar, Sally Kuzemchak mengenai
clean eating,
berikut adalah hasil dapatannya:

#1 Hampir semua makanan diperbuat daripada bahan kimia

Eat clean
sering mengetengahkan
makanan organik
 dan tidak diproses.

Namun, tahukan anda bahawa air juga terdiri daripada bahan kimia? Jika anda benar-benar ingin elak makanan yang mengandungi racun perosak sintetik dan racun rumpai, pilihlah makanan organik yang diperakui.

#2 Clean eating
tidak semestinya bermoral tinggi!

Isu ini agak kontroversi kerana diet
eat clean
sering menekankan bahawa anda harus makan dalam cara yang spesifik (makanan organik yang mahal dan jenama tertentu) barulah anda dapat dikategorikan sebagai pengamal diet
eat clean
.

Ia tidak sepatutnya ditentukan begitu kerana makanan tidak patut disamakan dengan moral. Ini kerana makanan tidak menentukan kebaikan dan keburukan seseorang.

#3 Definisi
clean eating
itu luas

Tips diet yang betul ini tidak hanya bergantung kepada makanan rendah lemah ataupun organik. Ia mungkin membawa maksud yang berbeza-beza terhadap setiap individu.

Bagi memberikan gambaran yang lebih jelas, lihat contoh yang kami berikan ini.

Ali memandang
eat clean
sebagai
diet bebas gluten

dan tenusu
. Namun, Jenny menganggap
clean eating
ini sebagai diet
vegan
yang organik dan berkualiti tinggi.

#4 Diet
eat clean
tidak semestinya sihat

Istilah makanan berkhasiat dan bernutrisi tinggi seringkali digunakan oleh para pemasar untuk ‘menjual’ produk mereka dengan memberikan gambaran
makanan yang menyihatkan
.

Sebelum anda membeli sebarang produk bernutrisi di pasaran, lakukan
research
terlebih dahulu terutamanya terhadap bahan-bahan yang digunakan.

Jangan mudah terpengaruh dengan promosi yang diuar-uarkan tanpa pemeriksaan yang mendalam agar anda tidak terjerumus dengan pembaziran.

#5 Bahan-bahan yang sukar disebut tidak semestinya tidak bagus

Apabila anda mencari makanan-makanan yang berkhasiat, anda mungkin keliru dengan istilah-istilah bahan yang digunakan.

Anda mungkin menggangap makanan sihat itu sinonim dengan bahan-bahan ringkas yang anda
familiar.

Jangan takut, kerana sesetengah produk makanan hanya menggunakan nama saintifik bagi sesetengah bahan- contohnya,
asid asetik (cuka)
 atau natrium bikarbonat (soda penaik).

Kesimpulan

Diet
eat clean
ini sememangnya bagus tambahan lagi jika anda sedang berdiet. Pastikan anda mengamalkan tips diet yang betul
clean eating
 yang betul berdasarkan fakta-fakta yang telah dikongsikan.

Mengamalkan diet makan yang sihat
 sepert
eat clean
ini sangat bermanfaat untuk anda. Jangan lupa untuk sertakan sekali aktiviti-aktiviti senaman dan riadah agar berat badan yang anda idamkan dapat dikecapi.

Apabila kita kelihatan cantik, semestinya kita akan berasa lebih baik dan
confident
terhadap diri kita. Lakukan apa yang anda rasa terbaik buat diri sendiri.


Cuba Resipi Nuget Ayam Homemade Ini, Lebih Sihat & Bernutrisi Untuk Anak Di Rumah!

Ramai daripada kita yang pasti gemar makan nuget ayam. Namun, kebanyakan resepi nugget ayam yang terdapat di pasaran tidaklah begitu menyihatkan. Oleh itu, kami bawakan kepada anda resepi
nugget
 ayam
homemade
 ini agar anda boleh cuba membuatnya sendiri di rumah.

Pasti lebih sedap dan tentunya lebih sihat!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Resepi nugget ayam di pasaran kurang sihat?

Apabila kita memakan nuget ayam, pastinya kita terfikir bahawa sebahagian besar kandungannya ialah
isi daging ayam asli.

Namun, hakikat sebenarnya tidaklah seperti yang kita sangkakan.

Ini kerana, nuget ayam yang dijual di pasaran sebenarnya mengandungi banyak bahan-bahan lain yang tidak begitu menyihatkan.

Walaupun dijual dengan pelbagai jenama, secara umumnya nuget ayam digoreng dengan
menggunakan minyak terhidrogenasi
 selain kandungan pengawet yang tinggi.

Bukan itu sahaja, nuget ayam juga biasanya tinggi dengan kandungan garam dan juga lemak berbanding dada ayam biasa.

Terdapat satu laporan menyatakan bahawa, bagi setiap enam ketul nuget ayam yang dibeli
daripada restoran makanan segera
, ia mengandungi sekitar 230 miligram garam.

Jumlah ini adalah sekitar suku jumlah garam harian yang diperlukan oleh tubuh individu dewasa.

Oleh itu, jika anda memakan 10 atau 12 ketul nuget ayam, anda mungkin telah mengambil
separuh jumlah garam
 harian hanya dalam satu hidangan sahaja.

Apa yang lebih mengejutkan, jenama-jenama nuget ayam sejuk beku yang dijual di pasar raya mungkin mengandungi
kandungan garam
 yang lebih tinggi.

Berdasarkan tinjauan oleh Webmd, sesetengah jenama nuget sejuk beku ini mengandungi antara 370 hingga 600 miligram
kandungan garam
!

Nuget ayam bukan 100% isi ayam sebenar

Ada satu kajian yang telah dijalankan bagi menilai kandungan isi ayam daripada dua jenama nuget ayam yang dipilih secara rawak.

Hasil kajian mendapati, jenama nuget ayam yang pertama hanya mengandungi 50% isi ayam sebenar. Selebihnya merupakan
kandungan lemak
, urat dan saluran darah ayam.

Bagi jenama kedua pula, ia hanya mengandungi sekitar 40% isi ayam sebenar dan selebihnya hanyalah kandungan kandungan lemak, cebisan tulang dan juga tisu penghubung.

Ini menunjukkan bahawa, nuget ayam hanya memberikan anda lebih banyak
kandungan lemak
 dan kurang
kandungan protein
.

Selain itu, nuget ayam juga menyebabkan anda mengambil lebih banyak
kandungan garam
 dan karbohidrat berbanding potongan ayam yang tidak diproses.

Resepi
nugget
 ayam
homemade
 lebih sihat, kurang kalori

Walaupun nuget ayam
homemade
 juga masih lagi dikategorikan sebagai produk ayam yang telah diproses, namun ia ternyata lebih sihat berbanding produk sejuk beku yang dijual di pasaran.

Ini kerana, dalam proses penghasilan resepi
nugget
 ayam
homemade
, kita boleh mengawal jumlah garam dan gula yang akan digunakan.

Selain itu, tiada sebarang pengawet yang digunakan dalam penghasilan nuget
homemade
.

Malah, resepi
nugget
 ayam
homemade
 juga lebih rendah kalori berbanding nuget ayam sejuk beku.

Bagi setiap hidangan nuget ayam
homemade
, ia mengandungi sekitar 220 kalori. Ia juga hanya mengandungi 5 gram lemak, 12 gram karbohidrat dan juga
30 gram protein
.

Cuba resepi
nugget
 ayam
homemade
 ini

Jika anda teringin memakan nuget ayam tetapi inginkan pilihan yang lebih sihat, anda boleh cuba resepi
nugget
 ayam
homemade
 ini.
Pasti enak dan lebih sihat.

Bahan-bahan yang anda perlukan ialah:

500 gram ayam kisar

300 gram
tauhu

4 sudu besar oat

1 biji
telur

2 inci halia (ditumbuk)

1 sudu teh garam

1 sudu teh lada hitam

100 gram serbuk roti

Minyak untuk menggoreng

Ikut langkah-langkah ini:

Dengan menggunakan mangkuk besar, gaulkan bersama isi ayam kisar, tauhu yang telah dihancurkan, oat, telur, halia, garam dan juga lada hitam.

Apabila telah sebati, bentukkan nuget dengan bentuk yang anda gemari. Kemudian salutkan campuran nuget tersebut dengan serbuk roti.

Panaskan sedikit minyak dalam kuali dan gorengkan nuget ayam tersebut dengan api yang sederhana. Apabila ia sudah keperangan, terbalikkan nuget dan tunggu sehingga bahagian sebelah lagi berwarna keperangan.

Apabila sudah masak, angkat dan letakkan di atas tisu dapur untuk menyerap lebihan minyak.

Anda juga boleh membakar atau memanggang nuget ini sebagai kaedah memasak yang lebih sihat.

Alternatif untuk pesakit kardiovaskular

Memandangkan resepi nuget sejuk beku yang dijual di pasaran tinggi kandungan garam, jadi ia berpotensi menyebabkan masalah kesihatan berkaitan jantung jika diambil dengan kerap atau dengan jumlah yang tinggi.

Makanan seperti ini sememangnya perlu dielakkan oleh pesakit-pesakit yang mempunyai masalah berkaitan kardiovaskular seperti pesakit darah tinggi, jantung dan
juga strok
.

Oleh itu, sebagai alternatif, anda boleh menggunakan resepi di atas yang ternyata lebih sihat jika teringin memakan nuget ayam. Selamat mencuba!


Senggugut: Kesannya Terhadap Kesuburan

Dismenorea merujuk kepada kesakitan dan kekejangan melampau semasa haid. Walaupun dismenorea tidak menjejaskan kesuburan, ia mungkin menjadi isu kesuburan. Kebanyakan wanita dengan dismenorea mempunyai dismenorea primer, yang disebabkan oleh sakit perut semula jadi semasa haid. Jenis dismenorea ini tidak dikaitkan dengan kesuburan.

Bagaimana pun, satu daripada empat wanita mengalami
dismenorea sekunder
, iaitu kesakitan atau kekejangan disebabkan oleh ginekologi. Berikut adalah kesakitan akibat haid yang boleh memberi kesan terhadap kesuburan.

Fibroid rahim

Fibroid rahim adalah ketumbuhan bukan biasa yang berlaku di dinding otot rahim. Ia boleh terdiri daripada saiz yang sangat kecil (¼ inci) hingga lebih besar daripada cantaloupe dan anda boleh mendapat satu atau banyak fibroid.

Ramai wanita mempunyai fibroid rahim semasa hidup tidak menyedarinya kerana ia selalunya tidak menunjukkan simptom. Doktor boleh menemui fibroid secara kebetulan semasa pemeriksaan pelvik atau ultrabunyi pranatal.

Fibroid mungkin atau tidak boleh menjejaskan kesuburan, biasanya bergantung pada lokasinya. Fibroid submucosal adalah jenis yang paling mungkin untuk menjejaskan keupayaan anda untuk hamil. Fibroid ini boleh merosakkan rahim dan mengganggu implantasi embrio.

Endometriosis

Endometriosis adalah gangguan menyakitkan yang mana tisu yang biasanya melekat di dalam rahim tumbuh di luar rahim anda, iaitu di ovari, tiub fallopio, belakang rahim dan pundi kencing. Seperti lapisan rahim, tisu endometriosis rosak dan berdarah semasa haid dan ini menyebabkan kesakitan, terutama semasa haid anda.

Tisu parut (adhesions) boleh membentuk di dalam pelvis di mana pendarahan berlaku, dan boleh menyebabkan organ-organ melekat menyebabkan kesakitan. Masalah kesuburan juga mungkin timbul akibat daripadanya.

Sista ovari (Ovarian cysts)

Sista (cysts) adalah kantung berisi cecair yang boleh membentuk dalam ovari sebagai sebahagian daripada folikel yang berkembang secara bulanan dengan telur. Apabila telur tidak dilepaskan (iaitu ovulasi tidak berlaku) atau kantung telur tidak dibubarkan selepas telur dikeluarkan, ia boleh membentuk sista. Terdapat juga benign (tumor yang tidak berbahaya, bukan kanser) dan, jarang, sista kanser yang boleh terbentuk di ovari.

Kebanyakan wanita akan mengalami sista di ovari mereka sekurang-kurangnya sekali. Kebanyakan sista tidak disedari kerana ia tidak menyakitkan dan tidak menunjukkan simptom dan ditemui semasa ujian pelvik rutin.

Sesetengah sista ovari boleh dikaitkan dengan penurunan kesuburan, bergantung kepada jenis sista ovari yang anda miliki. Sista ovari yang boleh menjejaskan kesuburan anda termasuk:

Endometriomas

Endometriomas adalah sista yang disebabkan oleh endometriosis. Sista ovari ini boleh dikaitkan dengan masalah kesuburan.

Sista ovari yang disebabkan oleh sindrom ovarium polikistik.

Sindrom ovarium polikistik (PCOS) adalah keadaan yang ditandakan oleh banyak sista kecil pada ovari anda, haid tidak teratur dan tahap hormon tertentu. PCOS dikaitkan dengan ovulasi yang tidak teratur, yang mungkin menyumbang kepada masalah kesuburan pada sesetengah wanita.

Sekiranya anda mengalami senggugut yang teruk dan tidak sembuh seperti biasa, rujuk pakar sakit puan anda untuk memastikan keadaan kesihatan rawatan yang bersesuaian.


Kecederaan Jari

Definisi

Apa itu Kecederaan Jari?

Anda menggunakan jari dan ibu jari anda untuk melakukan semua aktiviti daripada memegang objek sehingga bermain alat muzik dan menaip. Apabila berlaku masalah pada jari-jari ini, ia menyukarkan kehidupan anda. Masalah yang lazim berlaku ialah:

Kecederaan seperti patah atau koyak ligamen dan dislokasi.

Osteoarthritis – haus dan koyak arthritis. Ia juga menyebabkan kecacatan.

Tendinitis – keradangan tendon

Kontraksi Dupuytren _ penebalan pada tisu keras yang berada pada bawah kulit tapak tangan anda. Ia menyebabkan jari menjadi kaku dan bengkok.

Jari pencetus (trigger) – keradangan pada sarung sekeliling tendon fleksor. Ia menyebabkan tendon untuk mnangkap dan melepaskan seperti pencetus.

Apakah kebarangkalian Kecederaan Jari?

Kecederaan jari adalah lazim berlaku. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Kecederaan Jari?

Walaupun pendarahan, kelebaman, kecacatan atau bengkak pada jari tercedera adalah jelas, kecederaan ketara mungkin terjadi tanpa simptom yang jelas. Sesetengah simptom seperti kemerahan, nanah, dan demam akibat jangkitan tidak muncul dalam masa beberapa jam atau beberapa hari.

Terdapat beberapa simptom yang tidak disenaraikan di atas. Sila berunding dengan doktor anda jika anda mempuyai sebaran persoalan berkaitan simptom yang anda alami.

Bila saya harus berjumpa doktor?

Anda perlu menghubungi doktor sekiranya anda mengalami mana-manan perkara berikut;

Kesakitan atau kecacatan teruk.

Pendarahan tidak terkawal.

Kebas (hilang deria).

Jari menjadi pucat atau biru.

Tulang atau tendon terdedah

Pergi ke jabatan kecemasan hospital jika keadaan berikut berlaku:

Pesakit mengalami pendarahan serius atau darah tidak berhenti

Tisu hilang atau anggota terpotong yang jelas

Kecacatan jari yang jelas

Ruang luka yang terbuka atau luka dalam daripada permukaan kulit

Pesakit tidak mampu membersihkan kotoran dan benda asing daripada luka.

Bahagian tersebut kebas atau lemah

Pesakit tidak mampu menggunakan jari dengan baik

Pesakit mengalami kemerahan, gelembung, nanah, bengkak, demam dan tanda-tanda lain jangkitan

Punca

Apakah punca Kecederaan Jari?

Jari mungkin tercedera dengan pukulan atau potongan secara terus. Kebanyakan kecederaan berkaitan dengan pekerjaan. Jari mungkin terhenti, terpusing atau regang semasa bermain sukan. Gigitan haiwan adalah punca lazim lain bagi kecederaan jari.

Jari Terhenti

Pukulan secara terus pada hujung jari akan menyebabkan tendon atau ligamen rosak, dan juga berlaku kepatahan atau dislokasi tulang.

Jika satu bahagian ligamen terkoyak, pesakit akan mengalami kesakitan pada bahagian sendi dan sendi akan menjadi longgar.

Jika ligamen pada bahagian bawah sendi (dikenali sebagai plat volar) terkoyak, pesakit mengalami kesakitan dan kelonggaran pada bahagian bawah jari.

Jika tendon terkoyak jauh daripada bahagian normal, pesakit tidak mampu untuk membengkok, meluruskan atau memegang dengan jari (atau ibu jari) tersebut secara sempurna.

Beberapa jenis kecederaan boleh menyebabkan jari terhenti:

Ibu jari Skier’s (penjaga permainan): Ligamen colleteral ulnar terkoyak (ligamen antara ibu jari dan tapak tangan dalam ruang ibu jari dan tangan), berlaku apabila pemain ski terjatuh dalam keadaan tangan terbuka.

Mallet (atau jatuh atau penukul). Tendon ekstensor (tendon pada bahagian belakang jari anda berfungsi untuk meluruskan jari anda). Ini menyebabkan hujung jari tidak dapat diluruskan dengan sempurna.

Kecacatan Boutonniere. Bahagian stabil tendon ekstensor (tendon di bahagian belakang jari anda) terkoyak antara phalanges awal dan tengah (tulang jari terhampir dan tengah). Ini menyebabkan anda tidak boleh meluruskan sendi antara phalanges proksimal dan tengah.

Kecacatan leher swan: Ligamen volar (ligamen pada bahagian tapak tangan berfungsi untuk membengkokkan jari) terkoyak antara phalanges proksimal dan tengah. Apabila kecederaan ini pulih, ligamen menjadi longgar dan jari membengkok dalam paten “leher swan”.

Kecederaan Kuku

Bekas kuku, iaitu tisu penyokong di bawah kuku, menjadi rosak jika terpotong atau dipukul.

Kadang-kadang ia menyebabkan berlaku perkumpulan darah di bawah kuku, dipanggil subungual hematoma.

Subungual hematoma menyebabkan kesakitan melampau dan kadang kala ia perlu dibuang.

Jika kuku rosak teruk, ia perlu dibuang.

Gigitan

Gigitan haiwan menyebabkan kerosakan tisu dan menyebabkan jangkitan serius jika tidak dirawat dengan baik.

Gigitan manusia lebih serius berbanding gigitan haiwan. Ia berlaku akibat tumbukan seseorang pada mulut dengan genggaman tangan (dipanggil gigitan penumbuk). Luka ini perlu dibersihkan dengan teliti dan diberi antibiotik.

Paronychia

Paronychia merupakan jangkitan pada bahagian kuku yang melekat pada jari anda.

Ia bermula selepas trauma kecil seperti menggigit kuku atau
hangnail.

Faktor-faktor Risiko

Apakah yang meningkatkan risiko saya kepada Kecederaan Jari?

Sila berbincang dengan doktor anda untuk maklmat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kecederaan Jari didiagnosis?

Doktor akan memeriksa tangan pesakit, termasuk ujian kekuatan, deria dan pergerakan pada bahagian tercedera. Jika doktor mengesyaki kepatahan, atau benda asing seperti kaca atau besi di dalam luka tersebut, X-ray perlu dilakukan. X-ray tidak menunjukkan semua jenis benda asing, atau kecederaan tendon atau ligamen (seperti ketegangan dan terseliuh).

Bagaimana pesakit Kecederaan Jari dirawat?

Rawatan bagi kecederaan jari bergantung kepada jeni kecederaan. Sesetengah kecederaan jari dirawat di rumah (sebagai contoh, mengetik jari yang patah). Kecederaan lebih serius yang lain pada jari (kepatahan, dislokasi, luka atau potongan dalam) memerlukan rawatan perubatan.

Pengurusan kesakitan

Sebelum merawat kecederaan, doktor akan membuatkan tisu menjadi kebas dengan anestetik setempat seperti lidocaine. Ini biasanya dilakukan dengan menyuntik anestetik berhampiran dasar jari, dipanggil “blok digital”.

Blok digital dilakukan dengan sejumlah kecil lidocaine diletakkan pada kedua-dua bahagian dasar jari di mana ia merupakan lokasi cabang utama saraf. Ini menyediakan anestesia (kebas) pada keseluruhan jari dengan jumlah minimum suntikan jarum dan kesakitan sedikit.

Pesakit juga diberikan ubat tahan sakit melalui oral atau IV.

Luka terbuka

Jika pesakit mempunyai luka terbuka seperti laceration atau avulsion (terputus), doktor akan melihat luka dengan lebih berhati-hati untuk membuang benda asing atau merawat kerosakan tisu.

Luka akan dicuci dengan teliti.

Bekas kuku, tendon atau struktur dalam dijahit (ia dijahit untuk menutup luka) dengan benang yang boleh diserap (boleh larut).

Benang digunakan untuk menutup kulit biasanya tidak boleh diserap dan jahitan perlu dibuang selepas satu atau dua minggu.

Sesetengah luka ditutup sementara dengan jahitan longgar sehingga pesakit dirawat oleh doktor pakar bedah tangan dalam masa sehari atau dua hari.

Avulsion and amputasi

Tisu yang terpisah mungkin boleh disambung semula pada jari.

Bahagian tisu yang sangat kecil, rosak teruk atau terpisah dalam jangka masa yang lama tidak dapat diselamatkan. Sambungan semula amputasi berhampiran dengan dasar jari (lebih proksimal), terutama yang melibatkan bahagian tengah atau dasar jari, lebih cenderung untuk dilakukan oleh doktor pakar bedah tangan.

Graf kulit digunakan untuk kes tertentu apabila bahagian besar kulit telah hilang.

Subungal hematoma

Tompokan darah yang besar (>50% permukaan kuku) atau sangat sakit boleh dibuang daripada bawah kuku dengan “trephination”.

Trephination dilakukan dengan membuat beberapa lubang ke dalam kuku untuk melegakan tekanan dan membuang darah. Ini boleh dilakukan dengan alat kauteri panas (prob besi yang dipanaskan), jarum yang dipusing melalui kuku atau alat dril kecil.

Paronychia

Jangkitan pada lipatan kuku tepi dibuang dengan membuat potongan kecil pada kulit pada bahagian yang berjangkit. Ia kemudiannya dibersihkan dan diletakkan antibiotik. Bergantung kepada tahap jangkitan, pesakit mungkin perlu mengambil antibiotik secara oral.

Kepatahan dan Disklokasi

Reduksi (penyusunan semula) tulang yang patah atau dislokasi dilakukan di jabatan kecemasan dengan anestesia setempat.

Selepas tulang diletakkan pada tempat asal, doktor akan melakukan x-ray untuk memastikan tulang tersusun semula, kemudian penganduh digunakan.

Sesetengah kepatahan dan dislokasi memerlukan pembedahan untuk dibaik pulih.

Penganduh

Kepatahan, dislokasi, kecederaan tendon dan luka dirawat dengan menganduh bahagian jari atau keseluruhan tangan atau pergelangan tangan.

Penganduh membolehkan tisu untuk berehat dan sembuh dengan lebih cepat.

Antibiotik

Sesetengah luka berisiko tinggi untuk mendapat jangkitan berbanding kecederaan lain dan perlu dirawat dengan antibiotik.

Jika doktor preskrip antibiotik, adalah penting bagi pesakit untuk mengambilnya seperti yang diarahkan dan dihabiskan walaupun pesakit sudah berasa sihat.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kecederaan Jari?

Gaya hidup dan kaedah pengubatan sampingan berikut membantu mencegah kecederaan jari:

Berhati-hati dengan gergaji rantai, penghancur salji, senapang cat dan gris, dan peralatan berkuasa tinggi lain.

Pakai sarung tangan kulit berat dan jangan memakai cincin atau perhiasan lain apabila mengendalikan peralatan tersebut.

Guna dan simpan pisau dapur dengan teliti.

Jangan sekali-kali memasukkan tangan ke dalam sink atau laci yang mengandungi pisau.

Perlu diketahui bahawa banyak kecederaan jari berlaku semasa acara olahraga, terutama permainan bola (seperti, bola keranjang, besbol, bola sepak). Keluarkan cincin atau perhiasan lain sebelum menyertai sukan.

Sekiranya anda suka mengambil bahagian dalam aktiviti tersebut, simpan beberapa barang pertolongan cemas di tangan untuk menganduh jari.

Cara paling lazim anda boleh digigit apabila anda cuba memisahkan dua ekor haiwan yang sedang bergaduh.

Anjing peliharaan anda boleh menggigit anda secara tidak sengaja semasa bergaduh.

Jauhi daripada jalan tersebut.

Jangan menghampiri atau memberi makan kepada kucing liar.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


13 Hadiah Terbaik Untuk Bakal Mama Sempena Hari Ibu Nanti, Pasti Si Dia Suka!

Memberi hadiah untuk ibu, tidak bermakna hanya buat mereka yang sudah melahirkan 2 3 orang anak. Bahkan wanita yang sedang hamil juga layak untuk menerimanya. Ini kerana seseorang wanita untuk dia sudah menjadi ibu adalah pada saat dia mengetahui dirinya hamil.

Bersempena dengan Hari Ibu yang bakal disambut pada 14 Mei ini, Hello Doktor ada senaraikan hadiah yang sesuai untuk ibu mengandung.

Untuk mendapatkan lebih banyak info tentang Kehamilan, sila dapatkannya
di sini.

Hadiah untuk ibu sedang hamil

Kehamilan adalah masa yang menggembirakan, bukan sahaja buat
bakal ibu
 tetapi seluruh kaum keluarga dan sahabat handai.

Jika anda mempunyai kenalan baik dalam hidup yang sedang berbadan dua atau mungkin si dia adalah pasangan sehidup semati kalian, memberikan hadiah sebagai tanda kasih sayang, sokongan pastinya akan dapat membuat mereka tersenyum bahagia.

Tetapi anda buntu memikirkan hadiah yang bersesuaian? Jangan risau, berikut 13 idea yang boleh dipertimbangkan.

1) Bantal kehamilan, hadiah yang sesuai untuk ibu mengandung

Berbadan dua bermakna bakal ibu akan sering berasa tidak selesa. Jadi apa kata anda hadiahkan bantal kehamilan supaya si dia akan
dapat tidur dengan lebih nyenyak
 sepanjang malam.

2) Bola yoga

Bola yoga adalah sangat berguna untuk meregangkan atau
melakukan senaman
 dengan perut yang sedang membesar. Bahkan bola yoga ini juga dikatakan dapat berfungsi sebagai
birthing ball.

Jadi dengan hadiah ini, anda bukan sahaja memberikan hadiah berguna semasa kehamilan, tetapi juga dapat digunakan semasa kelahiran dan untuk aktiviti bersenam
selepas bersalin
 nanti!

Baca juga:

3) Barangan untuk beg hospital

Bercakap mengenai hadiah untuk ibu hamil, kenapa tidak memberikan sesuatu yang boleh digunakan pada hari bersalin nanti, seperti barang yang akan disenaraikan sebagai
checklist
 ibu bersalin
?

Anda boleh berikan barangan seperti peralatan mandian
travel size,
 stoking atau selipar dengan cengkaman dan lain-lain lagi.

4) Makanan yang diidamkan

Bagi individu berjiwa seni, anda boleh memberikan hadiah bakul berisi snek makanan kegemarannya. Jika anda mengetahui si dia
mengidamkan makanan
 tertentu, itu adalah lebih baik.

Untuk jadikan hadiah lebih menarik, letakkan di dalam beg, kotak ataupun bakul comel yang boleh digunakan semula.

5) Jurnal kehamilan, antara hadiah untuk ibu mengandung

Jika bakal ibu suka menulis jurnal atau seorang yang gemar mencatatkan kenangan istimewa, menghadiahkan jurnal kehamilan adalah pemberian yang terbaik!

Ia membolehkan mereka menulis, mengingati detik-detik penting atau berkongsi perasaan dan pengalaman
sepanjang tempoh kehamilan
.

6)

Set mandian santai

Untuk mereka yang gemarkan bersantai dan berendam di dalam tab mandian, apa kata anda hadiahkan set mandian supaya si dia dapat melegakan kesakitan dan lenguh ototnya.

Garam mandian, mandian buih, bom mandian dan lilin antara idea yang baik. Cuma pastikan bakal ibu tidak mempunyai sebarang alahan, ya?

Hadiah yang sesuai untuk ibu hamil #7) Sepasang selipar gebu & stoking

Antara masalah yang sering dialami wanita yang berbadan dua adalah
bengkak pada kaki
. Jadi menghadiahkan sepasang selipar gebu pastinya akan dapat membantu memberikan mereka keselesaan.

Anda juga boleh memberikan stoking mampatan kehamilan (
p
regnancy compression socks
) kerana semasa hamil, darah akan mengalir pada jumlah yang lebih tinggi dan boleh menyebabkan ketidakselesaan.

Ia juga berfungsi untuk mengurangkan bengkak kaki apabila perut semakin membesar.

8) Set hadiah untuk bayi baru lahir

Tidak ada salahnya jika anda mahu memberikan bakal ibu hadiah buat
si kecil yang bakal lahir
. Pastinya si ibu akan berasa lebih teruja dan tidak sabar menyambut ketibaan bayi apabila menerima set hadiah ini.

9) Baju mengandung, pilihan hadiah untuk ibu berbadan dua

Bakal ibu seorang yang gemar bergaya? Jika ya, mungkin anda boleh menghadiahkan
pakaian mengandung

versatile
. Penting untuk memastikan material yang digunakan adalah daripada kapas, barulah si dia akan selesa.

Anda juga boleh memilih pakaian yang mesra penyusuan. Jadi ia bukan sahaja dapat digunakan semasa mengandung, malahan selepas
bayi dilahirkan
 juga.

Hadiah untuk ibu hamil #10)
Nursing cover

Nursing cover
 atau pelindung
penyusuan badan
 adalah sesuai untuk diberikan buat si ibu yang merancang untuk
menyusukan bayi secara eksklusif
.

Tip yang penting adalah untuk mencari
nursing cover
 yang diperbuat daripada material kapas, agar dapat memberikan keselesaan buat bayi nanti.

11) Set penjagaan kulit

Pastikan set penjagaan kulit tersebut kaya dengan vitamin A dan E, kerana kedua-duanya dapat membantu memperbaiki penampilan
tanda regangan
 dan parut.

12) Topeng tidur

Mendapatkan tidur yang lena
 amat penting bagi wanita hamil. Terpaksa bangun beberapa kali untuk ke tandas dan beralih untuk mencari
posisi tidur
 yang menyelesakan boleh mengakibatkan masalah insomnia.

Menghadiahkan
sleeping mask
 lembut pastinya menjadi hadiah yang sesuai untuk ibu mengandung.

13) Tali pinggang sokongan

Pertambahan berat, khususnya pada bahagian perut pastinya akan menyebabkan bakal ibu
mengalami sakit pinggang.
 Tali pinggang sokongan ini dapat membantu dengan mengurangkan tekanan.

Pemberian hadiah untuk ibu hamil pastinya antara cara menyatakan sokongan dan curahan kasih sayang kepadanya.

Semoga senarai hadiah daripada Hello Doktor ini dapat membantu memberikan anda idea tentang hadiah yang sesuai. Hadiah yang diberikan seikhlas hati pastinya akan dapat membuatkan si dia berasa istimewa dan disayangi.


Bayi Susah Nak Menyusu Sebab Masalah Puting Rata? Ibu Cuba 5 Cara Ini Bagi Nipple Timbul!

Anda pasti menganggap semua puting susu adalah sama. Namun hakikatnya, ada puting yang berbeza dan boleh menjejaskan ibu untuk menyusukan bayi. Ia dikenali sebagai
inverted
atau
 flat nipple
.

Apa itu puting susu terbalik atau rata?

Sukar untuk individu menentukan sama ada keadaan puting mereka normal mahu pun tidak.

Sudah tentu anda akan berasakan setiap wanita mempunyai
bentuk payudara
 dan puting yang sama. Tetapi ia adalah salah.

Dianggarkan lebih kurang 10% wanita dilahirkan dengan keadaan
puting payudara
 terbalik (
inverted
) atau rata (
flat
) .

Tetapi bagaimana untuk mengetahui sama ada anda tergolong dalam kumpulan berikut mahupun tidak?

Anda boleh melakukan ujian cubitan, iaitu dengan cara menekan perlahan bahagian areola di sekeliling puting susu.

Sekiranya tindak balas yang berlaku adalah puting tetap kelihatan rata atau tertarik ke dalam, maka ia bermakna anda mempunyai
puting payudara
 rata atau terbalik.

Individu yang mempunyai puting terbalik, ia tidak akan menonjol ke luar, sebaliknya ditarik ke dalam.

Sesetengah puting payudara terbalik turut dikenali sebagai
true inversion
, yang bermakna puting tersebut tidak akan dapat ditarik keluar (
cannot be everted
).

Namun ada keadaan puting yang boleh ditonjolkan keluar dengan rangsangan atau hisapan seperti
menggunakan pam susu
.

Bagi
flat nipple
 pula ia berkeadaan rata dengan areola. Sama seperti
inverted nipple,
ada sesetengah puting boleh ditonjolkan dengan rangsangan dan ada yang kekal rata walaupun selepas dirangsang.

Untuk mendapatkan lebih banyak info tentang Keibubapaan, sila dapatkannya
di sini.

Penyusuan dengan puting susu terbalik atau rata

Walau apa pun keadaan puting payudara anda, perkara paling penting untuk semua bakal ibu atau ibu fahami adalah menyusukan bayi tentang
breastfeed
 dan bukannya
nipplefeed.

Maka keadaan puting susu bukanlah penghalang untuk
proses penyusuan
 selagi si manja dapat memasukkan sebahagian besar payudara ke dalam mulut mereka.

Jika mulut dan gusi boleh menempel pada areola – penyusuan boleh berjalan seperti biasa.

Apa yang membezakan adalah sesetengah bayi mungkin dapat
menghisap susu badan
 tanpa sebarang masalah.

Namun, ada juga yang memerlukan bantuan dan masa untuk membolehkan mereka menyusu sebaiknya.

Jika bayi seperti kurang berminat untuk menghisap puting susu, ia mungkin kerana puting payudara anda tidak dapat mencapai lelangitnya untuk menghasilkan
lekapan sempurna
 (
latch
).

Sekiranya ini masalahnya, mungkin anda boleh mendapatkan bantuan pakar penyusuan untuk memeriksa keadaan lelangit si manja.

5 cara bantu menyusukan bayi

Andai puncanya kerana keadaan puting susu anda, usah bimbang, ada cara yang boleh membantu.

#1. Rangsang puting payudara

Sesetengah puting rata boleh menonjol dengan lebih banyak jika diberikan sedikit rangsangan dan memberikan fokus kepada lekapan yang diperlukan untuk menyusukan bayi.

Sebelum penyusuan, cuba berikan rangsangan menggunakan jari dengan menggentel puting susu dan melakukan cubitan perlahan sekitar areola.

Melakukan tekapan sejuk untuk beberapa minit juga adalah kaedah untuk membuatkan puting menonjol keluar.

#2. Elakkan payudara bengkak

Puting boleh menjadi rata apabila
payudara membengkak
 atau penuh susu. Dalam keadaan ini,
flat nipple
lebih mudah ‘hilang’.

Melakukan urutan tangan atau menggunakan mesin pengepam susu boleh membantu mengurangkan bengkak payudara agar bayi mudah melekap pada puting susu.

#3. Pam susu

Sebelum menyusu, anda boleh
menggunakan pam susu
 untuk menarik keluar puting (walaupun payudara tidak bengkak).

#4. Membentuk payudara

Anda boleh melakukan tekanan menggunakan jari di belakang puting dengan membuat bentuk ‘V’ atau ‘C’.

Tujuannya adalah untuk membantu bayi melekap lebih dalam pada puting payudara dan boleh menyusu dengan baik.

#5.
Nipple shield

Jika cara di atas tidak berjaya, mungkin anda boleh gunakan
nipple shield
.

Ia direka untuk membantu ibu menyusukan bayi yang sukar melekap dengan memberikan ruang yang lebih lembut dan mengekalkan lekapan
semasa penyusuan
.

Ada sesetengah ibu hanya perlu menggunakan alat ini untuk tempoh sementara kerana penggunaan kerap telah membantu membentuk puting susu.

Tetapi ada juga yang memakai
nipple shield
 untuk waktu lebih lama.

Proses penyusuan sukar dilakukan

Sekiranya anda telah mencuba pelbagai cara, tetapi masih tidak berjaya, anda masih perlu menyusukan bayi, kan?

Cara terbaik, lakukan pengepaman eksklusif untuk bayi setiap kali tiba waktu penyusuan. Sekurang-kurangnya bayi masih memperolehi nutrisi daripada susu ibu walaupun menerusi
botol susu.

Anda juga boleh mendapatkan bantuan daripada pakar penyusuan untuk mengatasi masalah ini. Paling penting, jangan berputus asa ya, wahai ibu sekalian!